qundao/data-zh-poetry huggingface dataset:
雨中对瀑复观龙潭水涨
作者：曹鋡
朝代：清

骤雨划然至，烟雾失长空。千峰荡微影，飞瀑垂玲珑。深潭忽怒沸，疑是蛟龙宫。响声振林樾，雪浪生寒风。蹑足心欲动，举首摇双瞳。下触石骨碎，上与银河通。谁为开凿力，吾将问洪濛。
指月庵
作者：曹钊
朝代：清

地偏少迹少，屋对乱峰开。月放千岩雪，松喧万壑雷。诵经驯虎至，洗钵豢龙来。引兴随高衲，长歌日几回。
翻书
作者：曹钊
朝代：清

闭门却尘虑，翻书觅韵题。晚云斜挂树，秋雨乱鸣溪。得失应无碍，穷通未可齐。竹鸡何所慕，恰恰向人啼。
霜华
作者：曹钊
朝代：清

霜华历历下庭柯，坐久幽窗暗薜萝。风雨惯能欺客枕，烟霞端不负渔蓑。间情赋罢人思酒，短札裁成雁渡河。满目征尘何日息，邯郸道上塞云多。
挽张之洞联
作者：曹钟瑶
朝代：清
体裁：联

道在中行，如我公不守旧、不趋新，浩落古今同一体；学于古训，并其身有文章、有经术，风流儒雅亦吾师。
游披霞山
作者：曹钤
朝代：清

落日红云带鸟飞，重来登眺坐松扉。秋林寒渚千村晚，山寺无人月送归。
新秋杂感四首
作者：曹铭彝
朝代：清

陆沈世务易成嗟，克复神州再造家。枉属模棱苏味道，更无痛哭买长沙。上方高谊酬良犬，当道殷忧式怒蛙。闻说和亲非国辱，宰臣循例罢珠厓。瓣香谁也奉湘阴，独立苍茫感嗣音。争币外庭伸士节，裹尸辽海见臣心。论缘正本恩江总，谋及平吴负郭钦。此往若为天下计，百年应有异苔岑。肝胆何曾旗介藩，每从授甲病乘轩。枯鱼乞解昆明索，处虱同嗟小阮裈。更向伊川悲野祭，今闻濮上效夷言。请缨南越寻常事，指望终军叩九阍。鹈鴂先鸣萎众芳，好音空复系潇湘。昏灯院宇苔花湿，暮雨山桥木叶荒。前代不群谋鸷鸟，几人先戒得鸾皇。女媭野庙秋风泪，数断砧声已渺茫。
新秋杂感四首·其一
作者：曹铭彝
朝代：清

陆沈世务易成嗟，克复神州再造家。枉属模棱苏味道，更无痛哭买长沙。上方高谊酬良犬，当道殷忧式怒蛙。闻说和亲非国辱，宰臣循例罢珠厓。
新秋杂感四首·其三
作者：曹铭彝
朝代：清

肝胆何曾旗介藩，每从授甲病乘轩。枯鱼乞解昆明索，处虱同嗟小阮裈。更向伊川悲野祭，今闻濮上效夷言。请缨南越寻常事，指望终军叩九阍。
新秋杂感四首·其二
作者：曹铭彝
朝代：清

瓣香谁也奉湘阴，独立苍茫感嗣音。争币外庭伸士节，裹尸辽海见臣心。论缘正本恩江总，谋及平吴负郭钦。此往若为天下计，百年应有异苔岑。
新秋杂感四首·其四
作者：曹铭彝
朝代：清

鹈鴂先鸣萎众芳，好音空复系潇湘。昏灯院宇苔花湿，暮雨山桥木叶荒。前代不群谋鸷鸟，几人先戒得鸾皇。女媭野庙秋风泪，数断砧声已渺茫。
时在京邸雨夜感怀
作者：曹铭彝
朝代：清
体裁：七言律诗

独坐幽斋夜寂寥，满阶黄叶响萧萧。三更风雨孤檠暗，万里关河一梦遥。雁信祇今沉客路，乡心况复系深宵。窗前多少增愁处，点点声声滴绿蕉。
时在京邸雨夜感怀
作者：曹铭彝
朝代：清

独坐幽斋夜寂寥，满阶黄叶响萧萧。三更风雨孤檠暗，万里关河一梦遥。雁信祇今沉客路，乡心况复繫深宵。窗前多少增愁处，点点声声滴绿蕉。
甲申秋偕朗轩、鸿斋、远模游沪，回舟至锡，三弟入都，赋此志别
作者：曹铭彝
朝代：清

锡山判襼自冬初，我独翛然返故庐。此别并无他事嘱，平安常寄一封书。
送达儿应秋试忆孙增寿有作
作者：曹铭彝
朝代：清

离乡才十日，已动故园思。始信居家乐，方知作宦痴。孤灯遥夜耿，新月半窗窥。最喜三更梦，喃喃听诵诗。
贺范印卿师长父寿联
作者：曹锐
朝代：清
体裁：联

一范军中，龙韬付子；三高亭上，鹤算延年。
咏愁
作者：曹锡圭
朝代：清

曲阑干外小楼头，芳草青青逝水流。明月黄昏人乍别，落花帘幕雨初收。张衡诗就金刀暗，潘岳吟成玉镜秋。最是好风吹不到，五侯亭馆野人舟。
寒食
作者：曹锡圭
朝代：清

禁烟时节正东风，蝶舞莺啼恋落红。一寸回肠十年事，都来夜半雨声中。
出古北口
作者：曹锡宝
朝代：清

霜净宿莽平，风高边马壮。我行出严关，心目恣駴浪。岩岭争超突，泉瀑互奔放。仄径容数骑，万雉森巨防。巍然众峰顶，镵削出天匠。是时夜将半，落月排叠障。屈曲穷攀跻，直上凌空旷。出险复入险，顷刻倏万状。回首眺神京，烟树郁相望。归途更登陟，壮观答微尚。
听泉
作者：曹锡宝
朝代：清

向晓万籁寂，策杖登孤亭。泉声岩际来，耳畔响泠泠。松风乱猿鸟，潭雾澄幽灵。悠悠变今古，淡淡历晦冥。真机了可悟，起视数峰青。
塞上
作者：曹锡宝
朝代：清

高岭倚层穹，寒生万壑中。惊沙常暗日，衰草自生风。霜落征衣薄，秋高塞马雄。挥鞭一长望，烟树正空濛。
岁尽茭门言归作
作者：曹锡宝
朝代：清

郊居契幽寂，归趣入尘氛。持此谢芳草，因之惭白云。沙寒遍积雪，林寂兼斜曛。君听天外雁，寥寥声念群。
早发
作者：曹锡宝
朝代：清

潮声喧野渡，早起挂孤篷。梦断数行雁，秋深两岸枫。荒城寒雾外，残月乱流中。不尽烟波兴，扁舟信晓风。
早寒
作者：曹锡宝
朝代：清

策蹇凌霜坂，风高木叶乾。空山秋易老，绝塞气先寒。肃肃车徒静，迢迢鼓角残。幸依仙仗近，行路敢云难。
理斋同年殉节诗
作者：曹锡宝
朝代：清

常公磊落人，沈勇迈终古。边风钟性情，朔气壮眉宇。诗篇自雄杰，不屑傍门户。郁郁松柏姿，苍翠含媚妩。予忝同门友，至谊订兰谱。岁在申酉间，谒选留畿辅。晨夕相过从，剥啄欣旧雨。弱羽各分飞，萍蓬难自主。君捧西充檄，予出晋阳祖。屈指几暌离，良辰在何许。徒闻善政多，空复瑶华伫。校士到平阳，西川正鼙鼓。群蛮竞反覆，战士润野土。君时奋义烈，骂贼身膏斧。风烟两地隔，未得罄覼缕。一恸惊心魂，丝泪出肺腑。继读张公文，大节粗枚举。转饷充糇粮，挥刀剚䝟貐。势穷被创夷，力屈饲豺虎。凛哉睢阳风，浩气慑降卤。忠魂庙貌新，岁时荐椒醑。圣主轸忠勤，哲嗣锡圭组。惟公又何憾，一死光册府。独有故人情，临风怨芳杜。
秋日南城晚眺
作者：曹锡宝
朝代：清

日落江沙白，潮来众壑鸣。云山回暝色，风雨送秋声。生计天涯少，文章道路轻。年年萧瑟意，愁绝对江城。
秋日塞上杂咏
作者：曹锡宝
朝代：清

雄关高并太清连，终古风云壮北燕。山自朔庭环九域，城联辽海控三边。牧羝沙暖空榛莽，饮马泉清绝瘴烟。盛代即今虚斥堠，秋光满目覆平田。乌桓城下阵云黄，白马关前月似霜。百战雄图余玉垒，累朝形势固金汤。天晴铁骑排空见，日落龙沙四望长。惟有泺江呜咽水，年年常自绕边墙。
秋日塞上杂咏·其一
作者：曹锡宝
朝代：清

雄关高并太清连，终古风云壮北燕。山自朔庭环九域，城联辽海控三边。牧羝沙暖空榛莽，饮马泉清绝瘴烟。盛代即今虚斥堠，秋光满目覆平田。
秋日塞上杂咏·其二
作者：曹锡宝
朝代：清

乌桓城下阵云黄，白马关前月似霜。百战雄图余玉垒，累朝形势固金汤。天晴铁骑排空见，日落龙沙四望长。惟有泺江呜咽水，年年常自绕边墙。
访叶恒斋舍人南屏诗屋
作者：曹锡宝
朝代：清

碧草侵平岸，闲阶长绿苔。林风凉不歇，溪鸟去仍回。帘为尘多下，花知客到开。傍桥流水曲，处处种官梅。
读钝吟集
作者：曹锡宝
朝代：清

剪彩裁琼苦用心，平生蒙叟是知音。西昆亦有传衣派，持论新城太刻深。
哭表妹赵茀芸
作者：曹锡淑
朝代：清

流水高山记昔年，不堪重结听琴缘。与君同蹋西楼月，今夜冰轮依旧圆。
镫下课大儿锡熊古诗拈示一绝
作者：曹锡淑
朝代：清

夜长镫火莫贫眠，喜汝翻诗绕膝前。汉魏遗风还近古，休教堕入野狐禅。
秋夜坐无隐庐
作者：曹锡黼
朝代：清

夜气澄如水，西风雨后凉。坐知庐可爱，径与世相忘。人静虫吟壁，窗虚月到床。萧然何所寄，满院足秋香。
乌啼曲为烈妇栋鄂氏作
作者：曹锡龄
朝代：清

乌啼夜半山石裂，白杨风紧愁云结。冰蚕凄断五十弦，一曲离鸾泪成血。女萝菟丝本相附，既不同衾当同穴。白骨长埋冬岭松，青山共对秋坟月。人生百年会有尽，弹指流光何飘瞥。惟有坚贞一片心，地老天荒终不灭。明诗习礼本高门，取义成仁自奇节。幽阡岁岁长苔花，不蚀生金三尺碣。
中秋对月有怀
作者：曹雪芹
朝代：清
体裁：五言律诗

未卜三生愿，频添一段愁。闷来时敛额，行去几回头。自顾风前影，谁堪月下俦？蟾光如有意，先上玉人楼。
临江仙·柳絮
作者：曹雪芹
朝代：清

白玉堂前春解舞，东风卷得均匀。蜂围蝶阵乱纷纷。几曾随逝水？岂必委芳尘？万缕千丝终不改，任他随聚随分。韶华休笑本无根。好风凭借力，送我上青云。
临江仙·白云堂前春解舞
作者：曹雪芹
朝代：清

白云堂前春解舞，东风卷得均匀。蜂围蝶阵乱纷纷，几曾随逝水？岂必委芳尘？万缕千丝终不改，任他随聚随分。韶华休笑本无根：好风凭借力，送我上青云。
临江仙·白玉堂前春解舞
作者：曹雪芹
朝代：清
体裁：词

白玉堂前春解舞，东风卷得均匀。蜂团蝶阵乱纷纷：几曾随逝水？岂必委芳尘？万缕千丝终不改，任他随聚随分。韶华休笑本无根：好风凭借力，送我上青云。
五美吟·明妃
作者：曹雪芹
朝代：清

绝艳惊人出汉宫，红颜命薄古今同。君王纵使轻颜色，予夺权何畀画工？
五美吟·红拂
作者：曹雪芹
朝代：清

长揖雄谈态自殊，美人巨眼识穷途。尸居余气杨公幕，岂得羁縻女丈夫？
五美吟·绿珠
作者：曹雪芹
朝代：清

瓦砾明珠一例抛，何曾石尉重娇娆？都缘顽福前生造，更有同归慰寂寥。
五美吟·虞姬
作者：曹雪芹
朝代：清

肠断乌骓夜啸风，虞兮幽恨对重瞳。黥彭甘受他年醢，饮剑何如楚帐中？
五美吟·西施
作者：曹雪芹
朝代：清

一代倾城逐浪花，吴宫空自忆儿家。
效颦莫笑东村女，头白西边上浣纱。
五美吟·西施
作者：曹雪芹
朝代：清

一代倾城逐浪花，吴宫空自忆儿家。效颦莫笑东村女，头白西边上浣纱。（上浣纱一作：尚浣纱）
交趾怀古
作者：曹雪芹
朝代：清

铜铸金镛振纪纲，声传海外播戎羌。马援自是功劳大，铁笛无烦说子房。
仙宫房内对联
作者：曹雪芹
朝代：清
体裁：句

幽微灵秀地，无可奈何天。
代别离·秋窗风雨夕
作者：曹雪芹
朝代：清

秋花惨淡秋草黄，耿耿秋灯秋夜长。已觉秋窗秋不尽，那堪风雨助凄凉！助秋风雨来何速？惊破秋窗秋梦绿。抱得秋情不忍眠，自向秋屏移泪烛。泪烛摇摇爇短檠，牵愁照恨动离情。谁家秋院无风入？何处秋窗无雨声？罗衾不奈秋风力，残漏声催秋雨急。连宵霢霢复飕飕，灯前似伴离人泣。寒烟小院转萧条，疏竹虚窗时滴沥。不知风雨几时休，已教泪洒窗纱湿。
元宵灯谜
作者：曹雪芹
朝代：清

南面而望，北面而朝。
象忧亦忧，象喜亦喜。
——打一用物
元宵灯谜
作者：曹雪芹
朝代：清

南面而望，北面而朝。象忧亦忧，象喜亦喜。打一用物。
元宵灯谜
作者：曹雪芹
朝代：清

天运无功理不穷，有功无运也难逢。
因何镇日纷纷乱，因为阴阳数不通。
——打一物
元宵灯谜
作者：曹雪芹
朝代：清

天运无功理不穷，有功无运也难逢。因何镇日纷纷乱，因为阴阳数不通。打一物。
元宵灯谜
作者：曹雪芹
朝代：清

有眼无珠腹内空，荷花出水喜相逢。梧桐叶落分离别，恩爱夫妻不到冬。 ——打一用物
元宵灯谜
作者：曹雪芹
朝代：清

有眼无珠腹内空，荷花出水喜相逢。梧桐叶落分离别，恩爱夫妻不到冬。打一用物。
元宵灯谜
作者：曹雪芹
朝代：清
体裁：古风

朝罢谁携两袖烟，琴边衾里无两缘。哓筹不用鸡人报，五更无烦侍女添。焦首朝朝还暮暮，煎心日日复年年。光阴荏苒须当惜，风月阴晴任变迁。
元宵灯谜
作者：曹雪芹
朝代：清

朝罢谁携两袖烟？琴边衾里无两缘。哓筹不用鸡人报，五更无烦侍女添。焦首朝朝还暮暮，煎心日日复年年。光阴荏苒须当惜，风月阴晴任变迁。
元宵灯谜
作者：曹雪芹
朝代：清
体裁：诗

朝罢谁携两袖烟？琴边衾里无两缘。晓筹不用鸡人报，五更无烦侍女添。
焦首朝朝还暮暮，煎心日日复年年。光阴荏苒须当惜，风月阴晴任变迁。
元宵灯谜
作者：曹雪芹
朝代：清

能使妖魔胆尽催，身如束帛气如雷。
一声震得人方恐，回首相看已是灰。
——打一玩物
元宵灯谜
作者：曹雪芹
朝代：清

能使妖魔胆尽催，身如束帛气如雷。一声震得人方恐，回首相看已是灰。打一玩物。
元宵灯谜
作者：曹雪芹
朝代：清

阶下儿童仰面时，清明妆点最堪宜。游丝一断浑无力，莫向东风怨别离。打一玩物。
南柯子·空挂纤纤缕
作者：曹雪芹
朝代：清
体裁：词

空挂纤纤缕，徒垂络络丝。也难绾系也难羁，一任东西南北各分离。落去君休惜，飞来我自知。莺愁蝶倦晚芳时，纵是明春再见隔年期！
咏白海棠
作者：曹雪芹
朝代：清

斜阳寒草带重门，苔翠盈铺雨后盆。玉是精神难比洁，雪为肌骨易销魂。芳心一点娇无力，倩影三更月有痕。莫谓缟仙能羽化，多情伴我咏黄昏。
咏白海棠
作者：曹雪芹
朝代：清

珍重芳姿昼掩门，自携手瓮灌苔盆。胭脂洗出秋阶影，冰雪招来露砌魂。淡极始知花更艳，愁多焉得玉无痕。欲偿白帝凭清洁，不语婷婷日又昏。
咏白海棠
作者：曹雪芹
朝代：清

蘅芷阶通萝薜门，
也宜墙角也宜盆。
花因喜洁难寻偶，
人为悲秋易断魂。
玉烛滴干风里泪，
晶帘隔破月中痕。
幽情欲向嫦娥诉
无奈虚廊夜色昏。
咏白海棠
作者：曹雪芹
朝代：清

蘅芷阶通萝薜门，也宜墙角也宜盆。花因喜洁难寻偶，人为悲秋易断魂。玉烛滴干风里泪，晶帘隔破月中痕。幽情欲向嫦娥诉，无奈虚廊夜色昏。
咏白海棠限门盆魂痕昏（黛玉）
作者：曹雪芹
朝代：清
体裁：诗

半卷湘帘半掩门，碾冰为土玉为盆。偷来梨蕊三分白，借得梅花一缕魂。月窟仙人缝缟袂，秋闺怨女拭啼痕。娇羞默默同谁诉，倦倚西风夜已昏。
咏白海棠（宝玉）
作者：曹雪芹
朝代：清
体裁：诗

秋容浅淡映重门，七节攒成雪满盆。出浴太真冰作影，捧心西子玉为魂。晓风不散愁千点，宿雨还添泪一痕。独倚画栏如有意，清砧怨笛送黄昏。
咏红梅花得“梅”字
作者：曹雪芹
朝代：清

白梅懒赋赋红梅，逞艳先迎醉眼开。
冻脸有痕皆是血，酸心无恨亦成灰。
误吞丹药移真骨，偷下瑶池脱旧胎。
江北江南春灿烂，寄言蜂蝶漫疑猜。
咏红梅花得“梅”字
作者：曹雪芹
朝代：清

白梅懒赋赋红梅，逞艳先迎醉眼开。冻脸有痕皆是血，酸心无恨亦成灰。误吞丹药移真骨，偷下瑶池脱旧胎。江北江南春灿烂，寄言蜂蝶漫疑猜。（出自《红楼梦》第五十回。）
咏红梅花得“红”字
作者：曹雪芹
朝代：清

桃未芳菲杏未红，冲寒先喜笑东风。
魂飞庾岭春难辨，霞隔罗浮梦未通。
绿萼添妆融宝炬，缟仙扶醉跨残虹。
看来岂是寻常色，浓淡由他冰雪中。
咏红梅花得“红”字
作者：曹雪芹
朝代：清

桃未芳菲杏未红，冲寒先喜笑东风。魂飞庾岭春难辨，霞隔罗浮梦未通。绿萼添妆融宝炬，缟仙扶醉跨残虹。看来岂是寻常色，浓淡由他冰雪中。（出自《红楼梦》第五十回。）
咏红梅花得“花”字
作者：曹雪芹
朝代：清

疏是枝条艳是花，春妆儿女竞奢华。
闲庭曲槛无余雪，流水空山有落霞。
幽梦冷随红袖笛，游仙香泛绛河槎。
前身定是瑶台种，无复相疑色相差。
咏红梅花得“花”字
作者：曹雪芹
朝代：清

疏是枝条艳是花，春妆儿女竞奢华。闲庭曲槛无余雪，流水空山有落霞。幽梦冷随红袖笛，游仙香泛绛河槎。前身定是瑶台种，无复相疑色相差。（出自《红楼梦》第五十回。）
咏菊
作者：曹雪芹
朝代：清
体裁：诗

无赖诗魔昏晓侵，绕篱欹石自沉音。毫端蕴秀临霜写，口齿噙香对月吟。满纸自怜题素怨，片言谁解诉秋心？一从陶令评章后，千古高风说到今。
唐多令
作者：曹雪芹
朝代：清

粉堕百花州，香残燕子楼。一团团逐对成逑。飘泊亦如人命薄，空缱绻，说风流。草木也知愁，韶华竟白头！叹今生谁舍谁收？嫁与东风春不管，凭尔去，忍淹留。
唐多令·柳絮
作者：曹雪芹
朝代：清
体裁：词

粉堕百花洲，香残燕子楼。一团团、逐对成毬。飘泊亦如人命薄，空缱绻，说风流。
草木也知愁，韶华竟白头。叹今生、谁拾谁收！嫁与东风春不管，凭尔去，忍淹留！
唐多令·粉堕百花州
作者：曹雪芹
朝代：清

粉堕百花洲，香残燕子楼。一团团、逐队成球。飘泊亦如人命薄，空缱绻，说风流。草木也知愁，韶华竟白头。叹今生、谁舍谁收！嫁与东风春不管，凭尔去，忍淹留！
嘲顽石幻相
作者：曹雪芹
朝代：清
体裁：七言律诗

女娲炼石已荒唐，又向荒唐演大荒。失去幽灵真境界，幻来亲就臭皮囊。好知运败金无彩，堪叹时乖玉不光。白骨如山忘姓氏，无非公子与红妆。
回前诗
作者：曹雪芹
朝代：清
体裁：七言律诗

浮生着甚苦奔忙，盛席华筵终散场。悲喜千般同幻渺，古今一梦尽荒唐。漫言红袖啼痕重，更有情痴抱恨长。字字看来皆是血，十年辛苦不寻常。
太虚幻境对联
作者：曹雪芹
朝代：清
体裁：句

假作真时真亦假，无为有处有还无。
好了歌
作者：曹雪芹
朝代：清
体裁：古风

世人都晓神仙好，惟有功名忘不了！古今将相在何方，荒冢一堆草没了。世人都晓神仙好，只有金银忘不了！终朝只恨聚无多，及到多时眼闭了。世人都晓神仙好，只有姣妻忘不了！君生日日说恩情，君死又随人去了。世人都晓神仙好，只有儿孙忘不了！痴心父母古来多，孝顺儿孙谁见了？
好了歌
作者：曹雪芹
朝代：清

世人都晓神仙好，惟有功名忘不了！古今将相在何方？荒冢一堆草没了。世人都晓神仙好，只有金银忘不了！终朝只恨聚无多，及到多时眼闭了。世人都晓神仙好，只有姣妻忘不了！君生日日说恩情，君死又随人去了。世人都晓神仙好，只有儿孙忘不了！痴心父母古来多，孝顺儿孙谁见了？
好了歌
作者：曹雪芹
朝代：清

世人都晓神仙好，惟有功名忘不了！古今将相在何方？荒冢一堆草没了，世人都晓神仙好，只有金银忘不了！终朝只恨聚无多，及到多时眼闭了，世人都晓神仙好，只有姣妻忘不了！君生日日说恩情，君死又随人去了，世人都晓神仙好，只有儿孙忘不了！痴心父母古来多，孝顺儿孙谁见了？
好了歌注
作者：曹雪芹
朝代：清

陋室空堂，当年笏满床；衰草枯杨，曾为歌舞场。蛛丝儿结满雕梁，绿纱今又糊在蓬窗上。说什么脂正浓，粉正香，如何两鬓又成霜？昨日黄土陇头送白骨，今宵红灯帐底卧鸳鸯。金满箱，银满箱，展眼乞丐人皆谤。正叹他人命不长，那知自己归来丧！训有方，保不定日后作强梁。择膏粱，谁承望流落在烟花巷！因嫌纱帽小，致使锁枷杠。昨怜破袄寒，今嫌紫蟒长：乱烘烘你方唱罢我登场，反认他乡是故乡。甚荒唐，到头来都是为他人作嫁衣裳！
好了歌注
作者：曹雪芹
朝代：清

陋室空堂，当年笏满床；衰草枯杨，曾为歌舞场。蛛丝儿结满雕梁，绿纱今又糊在蓬窗上。说什么脂正浓，粉正香，如何两鬓又成霜？昨日黄土陇头送白骨，今宵红灯帐底卧鸳鸯。金满箱，银满箱，展眼乞丐人皆谤。正叹他人命不长，那知自己归来丧！训有方，保不定日后作强梁。择膏粱，谁承望流落在烟花巷！因嫌纱帽小，致使锁枷杠，昨怜破袄寒，今嫌紫蟒长：乱烘烘你方唱罢我登场，反认他乡是故乡。甚荒唐，到头来都是为他人作嫁衣裳！
姽婳词
作者：曹雪芹
朝代：清

姽婳将军林四娘，玉为肌骨铁为肠。捐躯自报恒王后，此日青州土亦香！
娇杏赞
作者：曹雪芹
朝代：清
体裁：句

偶因一着错，便为人上人。
孽海情天对联
作者：曹雪芹
朝代：清
体裁：古风

厚地高天，堪叹古今情不尽，痴男怨女，可怜风月债难偿。
宁府上房对联
作者：曹雪芹
朝代：清
体裁：句

世事洞明皆学问，人情练达即文章。
寄生草·无我原非你
作者：曹雪芹
朝代：清
体裁：曲

无我原非你，从他不解伊。肆行无碍凭来去。茫茫着甚悲愁喜？纷纷说甚亲疏密。从前碌碌却因何，到如今，回头试想真无趣！
对月寓怀
作者：曹雪芹
朝代：清
体裁：七言绝句

时逢三五便团圆，满把晴光护玉栏。天上一轮才捧出，人间万姓仰头看。
忆菊
作者：曹雪芹
朝代：清

怅望西风抱闷思，蓼红苇白断肠时。空篱旧圃秋无迹，瘦月清霜梦有知。念念心随归雁远，寥寥坐听晚砧痴。谁怜我为黄花病，慰语重阳会有期。
怡红快绿
作者：曹雪芹
朝代：清
体裁：五言律诗

深庭长日静，两两出婵娟。绿蜡春犹卷，红妆夜未眠。凭栏垂绛袖，倚石护青烟。对立东风里，主人应解怜。
春梦歌
作者：曹雪芹
朝代：清
体裁：五言绝句

春梦随云散，飞花逐水流。寄言众儿女，何必觅闲愁。
智通寺对联
作者：曹雪芹
朝代：清
体裁：句

身后有余忘缩手，眼前无路想回头。
望江南·随身伴
作者：曹雪芹
朝代：清
体裁：词

随身伴，独自意绸缪。谁料风波平地起，顿教躯命即时休。孰与话轻柔？东逝水，无复向西流。想象更无怀梦草，添衣还见翠云裘。脉脉使人愁！
杏帘在望
作者：曹雪芹
朝代：清
体裁：五言律诗

杏帘招客饮，在望有山庄。菱荇鹅儿水，桑榆燕子梁。一畦春韭绿，十里稻花香。盛世无饥馁，何须耕织忙。
桃花行
作者：曹雪芹
朝代：清
体裁：古风

桃花帘外东风软，桃花帘内晨妆懒：帘外桃花帘内人，人与桃花隔不远；东风有意揭帘栊，花欲窥人帘不卷。桃花帘外开仍旧，帘中人比桃花瘦；花解怜人花也愁，隔帘消息风吹透。风透湘帘花满庭，庭前春色倍伤情：闲苔院落门空掩，斜日栏杆人自凭。凭栏人向东风泣，茜裙偷傍桃花立；桃花桃叶乱纷纷，花绽新红叶凝碧。雾裹烟封一万株，烘楼照壁红模糊。天机烧破鸳鸯锦，春酣欲醒移珊枕。侍女金盆进水来，香泉影蘸胭脂冷；胭脂鲜艳何相类，花之颜色人之泪。若将人泪比桃花，泪自长流花自媚；泪眼观花泪易干，泪干春尽花憔悴。憔悴花遮憔悴人，花飞人倦易黄昏；一声杜宇春归尽，寂寞帘栊空月痕！
梦秦氏赠言
作者：曹雪芹
朝代：清
体裁：句

三春过后诸芳尽，各自须寻各自门。
正册判词
作者：曹雪芹
朝代：清

势败休云贵，
家亡莫论亲。
偶因济刘氏，
巧得遇恩人。
残菊
作者：曹雪芹
朝代：清

露凝霜重渐倾欹，宴赏才过小雪时。蒂有余香金淡泊，枝无全叶翠离披。半床落月蛩声病，万里寒云雁阵迟。明岁秋风知再会，暂时分手莫相思。
琴曲四章
作者：曹雪芹
朝代：清

风箫箫兮秋气深，美人千里兮独沉吟。望故乡兮何处？倚桂杆兮涕沾襟。山迢迢兮水长，照轩窗兮明月光。耿耿不寐兮银河渺茫，罗衫怯怯兮风露凉。子之遭兮不自由，予之遇兮多烦忧。之子与我兮心焉相投，思古人兮俾无尤。人生斯世兮如轻尘，天上人间兮感夙因。感夙因兮不可惙，素心如何天上月！
琴曲四章
作者：曹雪芹
朝代：清

风萧萧兮秋气深，美人千里兮独沉吟。望故乡兮何处？倚桂杆兮涕沾襟。山迢迢兮水长，照轩窗兮明月光。耿耿不寐兮银河渺茫，罗衫怯怯兮风露凉。子之遭兮不自由，予之遇兮多烦忧。之子与我兮心焉相投，思古人兮俾无尤。人生斯世兮如轻尘，天上人间兮感夙因。感夙因兮不可惙，素心如何天上月！
琴曲四章·其一
作者：曹雪芹
朝代：清

风萧萧兮秋气深，美人千里兮独沉吟。望故乡兮何处？倚桂杆兮涕沾襟。
琴曲四章·其三
作者：曹雪芹
朝代：清

子之遭兮不自由，予之遇兮多烦忧。之子与我兮心焉相投，思古人兮俾无尤。
石上偈
作者：曹雪芹
朝代：清
体裁：偈颂

无才可去补苍天，枉入红尘若许年。此系身前身后事，倩谁记去作奇传？
秋窗风雨夕
作者：曹雪芹
朝代：清

秋花惨淡秋草黄，耿耿秋灯秋夜长。已觉秋窗秋不尽，那堪风雨助凄凉！助秋风雨来何速！惊破秋窗秋梦绿。抱得秋情不忍眠，自向秋屏移泪烛。泪烛摇摇爇[1]短檠，牵愁照恨动离情。谁家秋院无风入？何处秋窗无雨声？罗衾不奈秋风力，残漏声催秋雨急。连宵脉脉复飕飕，灯前似伴离人泣。寒烟小院转萧条，疏竹虚窗时滴沥。不知风雨几时休，已教泪洒窗纱湿。
秋窗风雨夕
作者：曹雪芹
朝代：清

秋花惨淡秋草黄，耿耿秋灯秋夜长。已觉秋窗秋不尽，那堪风雨助凄凉！助秋风雨来何速！惊破秋窗秋梦绿。抱得秋情不忍眠，自向秋屏移泪烛。泪烛摇摇爇短檠，牵愁照恨动离情。谁家秋院无风入？何处秋窗无雨声？罗衾不奈秋风力，残漏声催秋雨急。连宵脉脉复飕飕，灯前似伴离人泣。寒烟小院转萧条，疏竹虚窗时滴沥。不知风雨几时休，已教泪洒窗纱湿。
秋窗风雨夕
作者：曹雪芹
朝代：清
体裁：古风

秋花惨淡秋草黄，耿耿秋灯秋夜长。已觉秋窗秋不尽，那堪风雨助凄凉！助秋风雨来何速，惊破秋窗秋梦绿。抱得秋情不忍眠，自向秋屏移泪烛。泪烛摇摇爇短檠，牵愁照恨动离情。谁家秋院无风入，何处秋窗无雨声？罗衾不奈秋风力，残漏声催秋雨急。连宵脉脉复飕飕，灯前似伴离人泣。寒烟小院转萧条，疏竹虚窗时滴沥。不知风雨几时休，已教泪洒窗纱湿。
第七回回前诗
作者：曹雪芹
朝代：清
体裁：七言绝句

十二花容色最新，不知谁是惜花人。相逢若问名何氏，家住江南姓本秦。
第二回回头诗
作者：曹雪芹
朝代：清
体裁：七言绝句

一局输赢料不真，香销茶尽尚逡巡。欲知目下兴衰兆，须问旁观冷眼人。
第五回回前诗
作者：曹雪芹
朝代：清
体裁：七言绝句

春因葳蕤拥绣衾，恍随仙子别红尘。问谁幻入杂胥境，千古风流造孽人。
第八回回前诗
作者：曹雪芹
朝代：清
体裁：七言绝句

古鼎新烹凤髓香，那堪翠斝贮琼浆。莫言绮縠无风韵，试看金娃对玉郎。
第六回回前诗
作者：曹雪芹
朝代：清
体裁：古风

朝扣富儿门，富儿犹未足。虽无千金酬，嗟彼胜骨肉。
第十七回回前诗
作者：曹雪芹
朝代：清
体裁：五言绝句

豪华虽足羡，离别却难堪。博得虚名在，谁人识苦甘？
第十三回回前诗
作者：曹雪芹
朝代：清
体裁：五言绝句

一步行来错，回头已百年。古今风月鉴，多少泣黄泉。
第四回回前诗
作者：曹雪芹
朝代：清
体裁：五言绝句

捐躯报国恩，未报身犹在。眼底物多情，君恩或可待。
簪菊
作者：曹雪芹
朝代：清
体裁：七言律诗

瓶供篱栽日日忙，折来休认镜中妆。长安公子因花癖，彭泽先生是酒狂。短鬓冷沾三径露，葛巾香染九秋霜。高情不入时人眼，拍手凭他笑路旁。
红楼梦十二曲 其一 引子
作者：曹雪芹
朝代：清
体裁：曲

开辟鸿蒙，谁为情种？都只为风月情浓。奈何天，伤怀日，寂寥时，试遣愚衷。因此上演出这悲金悼玉的“红楼梦”。
红楼梦十二曲 其十二 晚韶华
作者：曹雪芹
朝代：清

镜里恩情，更那堪梦里功名！那美韶华去之何迅，再休提绣帐鸳衾。只这戴朱冠披凤袄，也抵不了无常性命。虽说是人生莫受老来贫，也须要阴骘积儿孙。气昂昂头戴簪缨，光灿灿胸悬金印。威赫赫爵禄高登，昏惨惨黄泉路近！问古来将相可还存？也只是虚名儿后人钦敬。
红楼梦十二曲·引子
作者：曹雪芹
朝代：清

开辟鸿蒙，谁为情种？都只为风月情浓。奈何天，伤怀日，寂寥时，试遣愚衷。因此上演出这悲金悼玉的“红楼梦。”都道是金玉良缘，俺只念木石前盟。空对着山中高士晶莹雪，终不忘世外仙姝寂寞林。叹人间美中不足今方信。纵然是齐眉举案，到底意难平。一个是阆苑仙葩，一个是美玉无瑕。若说没奇缘，今生偏又遇着他；若说有奇缘，如何心事终虚话？一个枉子嗟呀，一个空劳牵挂。一个是水中月，一个是镜中花。想眼中能有多少泪珠儿，怎禁得秋流到冬，春流到夏！喜荣华正好，恨无常又到，眼睁睁把万事全抛，荡悠悠芳魂销耗。望家乡路远山高。故向爹娘梦里相寻告：儿命已入黄泉，天伦呵，须要退步抽身早！一帆风雨路三千，把骨肉家园，齐来抛闪。恐哭损残年，告爹娘休把儿悬念。自古穷通皆有定，离合岂无缘？从今分两地，各自保平安。奴去也，莫牵连！襁褓中，父母叹双亡。纵居那绮罗丛中谁知娇养？幸生来英豪阔大宽宏量，从未将儿女私情，略萦心上。好一似霁月光风耀玉堂。厮配得才貌仙郎，博得个地久天长，准折得幼年时坎坷形状。终久是云散高唐，水涸湘江。这是尘寰中消长数应当，何必枉悲伤？气质美如兰，才华馥比仙。天生成孤僻人皆罕。你道是啖肉食腥膻，视绮罗俗厌；却不知好高人愈妒，过洁世同嫌。可叹这青灯古殿人将老，辜负了红粉朱楼春色阑，到头来依旧是风尘肮脏违心愿。好一似无瑕白玉遭泥陷，又何须王孙公子叹无缘？中山狼，无情兽，全不念当日根由。一味的娇奢淫荡贪欢媾。觑着那侯门艳质同蒲柳，作贱的公府千金似下流。叹芳魂艳魄，一载荡悠悠。将那三春勘破，桃红柳绿待如何？把这韶华打灭，觅那清淡天和。说什么天上夭桃盛，云中杏蕊多，到头来谁见把秋挨过？则看那白杨村里人呜咽，青枫林下鬼吟哦，更兼着连天衰草遮坟墓。这的是昨贫今富人劳碌，春荣秋谢花折磨。似这般生关死劫谁能躲？闻说道西方宝树唤婆娑，上结着长生果。机关算尽太聪明，反算了卿卿性命。生前心已碎，死后性空灵。家富人宁，终有个家亡人散各奔腾。枉费了意悬悬半世心，好一似荡悠悠三更梦。急喇喇似大厦倾，昏惨惨似灯将尽。呀！一场欢喜忽悲辛，叹人世终难定！留馀庆，留馀庆，忽遇恩人；幸娘亲，幸娘亲，积得阴功。劝人生济困扶穷，休以俺那爱银钱忘骨肉的狠舅奸兄。正是乘除加减，上有苍穹！镜里恩情，更那堪梦里功名！那美韶华去之何迅，再休提绣帐鸳衾。只这戴朱冠披凤袄，也抵不了无常性命。虽说是人生莫受老来贫，也须要阴骘积儿孙。气昂昂头戴簪缨，光灿灿胸悬金印。威赫赫爵禄高登，昏惨惨黄泉路近！问古来将相可还存？也只是虚名儿后人钦敬。画梁春尽落香尘。擅风情，秉月貌，便是败家的根本。箕裘颓堕皆从敬，家事消亡首罪宁。宿孽总因情！为官的家业凋零，富贵的金银散尽。有恩的死里逃生，无情的分明报应。欠命的命已还，欠泪的泪已尽：冤冤相报自非轻，分离聚合皆前定。欲知命短问前生，老来富贵也真侥幸。看破的遁入空门，痴迷的枉送了性命。好一似食尽鸟投林，落了片白茫茫大地真干净！
红楼梦十二曲——世难容
作者：曹雪芹
朝代：清
体裁：曲

气质美如兰，才华馥比仙。天生成孤僻人皆罕。你道是啖肉食腥膻，视绮罗俗厌；却不知好高人愈妒，过洁世同嫌。可叹这青灯古殿人将老，辜负了红粉朱楼春色阑，到头来依旧是风尘肮脏违心愿。好一似无瑕白玉遭泥陷，又何须王孙公子叹无缘？
红楼梦十二曲——分骨肉
作者：曹雪芹
朝代：清

一帆风雨路三千，把骨肉家园，齐来抛闪。恐哭损残年，告爹娘休把儿悬念。自古穷通皆有定，离合岂无缘？从今分两地，各自保平安。奴去也，莫牵连！
红楼梦十二曲——喜冤家
作者：曹雪芹
朝代：清
体裁：曲

中山狼，无情兽，全不念当日根由。一味的娇奢淫荡贪欢媾。觑着那侯门艳质同蒲柳，作贱的公府千金似下流。叹芳魂艳魄，一载荡悠悠。
红楼梦十二曲——好事终
作者：曹雪芹
朝代：清
体裁：曲

画梁春尽落香尘。擅风情，秉月貌，便是败家的根本。箕裘颓堕皆从敬，家事消亡首罪宁。宿孽总因情！
红楼梦十二曲——恨无常
作者：曹雪芹
朝代：清
体裁：曲

喜荣华正好，恨无常又到，眼睁睁把万事全抛，荡悠悠芳魂销耗。望家乡路远山高。故向爹娘梦里相寻告：儿命已入黄泉，天伦呵，须要退步抽身早！
红楼梦十二曲——晚韶华
作者：曹雪芹
朝代：清

镜里恩情，更那堪梦里功名！那美韶华去之何迅，再休提绣帐鸳衾。只这戴朱冠披凤袄，也抵不了无常性命。虽说是人生莫受老来贫，也须要阴骘积儿孙。气昂昂头戴簪缨，光灿灿胸悬金印，威赫赫爵禄高登，昏惨惨黄泉路近！问古来将相可还存？也只是虚名儿后人钦敬。
红楼梦十二曲——枉凝眉
作者：曹雪芹
朝代：清
体裁：曲

一个是阆苑仙葩，一个是美玉无瑕。若说没奇缘，今生偏又遇着他；若说有奇缘，如何心事终虚话？一个枉子嗟呀，一个空劳牵挂。一个是水中月，一个是镜中花。想眼中能有多少泪珠儿，怎禁得秋流到冬，春流到夏！
红楼梦十二曲——终身误
作者：曹雪芹
朝代：清
体裁：曲

都道是金玉良缘，俺只念木石前盟。空对着山中高士晶莹雪，终不忘世外仙姝寂寞林。叹人间美中不足今方信。纵然是齐眉举案，到底意难平。
红楼梦十二曲——聪明累
作者：曹雪芹
朝代：清

机关算尽太聪明，反算了卿卿性命。生前心已碎，死后性空灵。家富人宁，终有个家亡人散各奔腾。枉费了意悬悬半世心，好一似荡悠悠三更梦。急喇喇似大厦倾，昏惨惨似灯将尽。呀！一场欢喜忽悲辛，叹人世终难定！
红楼梦十二曲——飞鸟各投林
作者：曹雪芹
朝代：清
体裁：曲

为官的家业凋零，富贵的金银散尽。有恩的死里逃生，无情的分明报应。欠命的命已还，欠泪的泪已尽：冤冤相报自非轻，分离聚合皆前定。欲知命短问前生，老来富贵也真侥幸。看破的遁入空门，痴迷的枉送了性命。好一似食尽鸟投林，落了片白茫茫大地真干净！
红楼梦曲
作者：曹雪芹
朝代：清

一帆风雨路三千，
把骨肉家园齐来抛闪。
恐哭损残年，
告爹娘，
休把儿悬念。
自古穷通皆有定，
离合岂无缘？
从今分两地，
各自保平安。
奴去也，莫牵连。
红楼梦曲
作者：曹雪芹
朝代：清

为官的，家业凋零；
富贵的，金银散尽；
有恩的，死里逃生；
无情的，分明报应；
欠命的，命已还；
欠泪的，泪已尽：
冤冤相报实非轻，
分离聚合皆前定。
欲知命短问前生，
老来富贵也真侥幸。
看破的，遁入空门；
痴迷的，枉送了性命。
好一似食尽鸟投林，
落了片白茫茫大地真干净！
红豆词
作者：曹雪芹
朝代：清
体裁：诗

滴不尽相思血泪抛红豆，开不完春柳春花满画楼。
睡不稳纱窗风雨黄昏后，忘不了新愁与旧愁。
咽不下玉粒金莼噎满喉，照不见菱花镜里形容瘦。
展不开眉头，捱不明的更漏。
恰似遮不住的青山隐隐，流不断的绿水悠悠。
终身误
作者：曹雪芹
朝代：清
体裁：曲

都道是金玉良姻，俺只念木石前盟。空对着，山中高士晶莹雪；终不忘，世外仙姝寂寞林。叹人间，美中不足今方信：纵然是齐眉举案，到底意难平。
自题一绝
作者：曹雪芹
朝代：清
体裁：诗

满纸荒唐言，一把辛酸泪！都云作者痴，谁解其中味？
菊梦
作者：曹雪芹
朝代：清

篱畔秋酣一觉清，和云伴月不分明。登仙非慕庄生蝶，忆旧还寻陶令盟。睡去依依随雁断，惊回故故恼蛩鸣。醒时幽怨同谁诉，衰草寒烟无限情。
葬花吟
作者：曹雪芹
朝代：清
体裁：诗

花谢花飞花满天，红消香断有谁怜？
游丝软系飘春榭，落絮轻沾扑绣帘。
闺中女儿惜春暮，愁绪满怀无释处。
手把花锄出绣帘，忍踏落花来复去。
柳丝榆荚自芳菲，不管桃飘与李飞；
桃李明年能再发，明年闺中知有谁？
三月香巢已垒成，梁间燕子太无情！
明年花发虽可啄，却不道人去梁空巢也倾。
一年三百六十日，风刀霜剑严相逼；
明媚鲜妍能几时，一朝漂泊难寻觅。
花开易见落难寻，阶前愁杀葬花人，
独倚花锄泪暗洒，洒上空枝见血痕。
杜鹃无语正黄昏，荷锄归去掩重门；
青灯照壁人初睡，冷雨敲窗被未温。
怪奴底事倍伤神？半为怜春半恼春。
怜春忽至恼忽去，至又无言去不闻。
昨宵庭外悲歌发，知是花魂与鸟魂？
花魂鸟魂总难留，鸟自无言花自羞；
愿奴胁下生双翼，随花飞到天尽头。
天尽头，何处有香丘？
未若锦囊收艳骨，一抔净土掩风流。
质本洁来还洁去，强于污淖陷渠沟。
尔今死去侬收葬，未卜侬身何日丧？
侬今葬花人笑痴，他年葬侬知是谁？
试看春残花渐落，便是红颜老死时；
一朝春尽红颜老，花落人亡两不知！
葬花吟
作者：曹雪芹
朝代：清

花谢花飞花满天，红消香断有谁怜？游丝软系飘春榭，落絮轻沾扑绣帘。闺中女儿惜春暮，愁绪满怀无释处。手把花锄出绣帘，忍踏落花来复去。柳丝榆荚自芳菲，不管桃飘与李飞；桃李明年能再发，明年闺中知有谁？三月香巢已垒成，梁间燕子太无情！明年花发虽可啄，却不道人去梁空巢也倾。一年三百六十日，风刀霜剑严相逼；明媚鲜妍能几时，一朝漂泊难寻觅。花开易见落难寻，阶前愁杀葬花人，独倚花锄泪暗洒，洒上空枝见血痕。杜鹃无语正黄昏，荷锄归去掩重门；青灯照壁人初睡，冷雨敲窗被未温。怪奴底事倍伤神？半为怜春半恼春。怜春忽至恼忽去，至又无言去未闻。昨宵庭外悲歌发，知是花魂与鸟魂？花魂鸟魂总难留，鸟自无言花自羞；愿侬此日生双翼，随花飞到天尽头。天尽头，何处有香丘？未若锦囊收艳骨，一抔净土掩风流。质本洁来还洁去，强于污淖陷渠沟。尔今死去侬收葬，未卜侬身何日丧？侬今葬花人笑痴，他年葬侬知是谁？试看春残花渐落，便是红颜老死时；一朝春尽红颜老，花落人亡两不知！——程高通行本花谢花飞飞满天，红消香断有谁怜？游丝软系飘春榭，落絮轻沾扑绣帘。闺中女儿惜春暮，愁绪满怀无释处。手把花锄出绣帘，忍踏落花来复去？柳丝榆荚自芳菲，不管桃飘与李飞。桃李明年能再发，明年闺中知有谁？三月香巢已垒成，梁间燕子太无情！明年花发虽可啄，却不道人去梁空巢也倾。一年三百六十日，风刀霜剑严相逼。明媚鲜妍能几时？一朝漂泊难寻觅。花开易见落难寻，阶前闷死葬花人。独倚花锄泪暗洒，洒上空枝见血痕。杜鹃无语正黄昏，荷锄归去掩重门。青灯照壁人初睡，冷雨敲窗被未温。怪奴底事倍伤神？半为怜春半恼春。怜春忽至恼忽去，至又无言去不闻。昨宵庭外悲歌发，知是花魂与鸟魂。花魂鸟魂总难留，鸟自无言花自羞。愿奴胁下生双翼，随花飞到天尽头。天尽头，何处有香丘？未若锦囊收艳骨，一抷净土掩风流！质本洁来还洁去，强于污淖陷渠沟。尔今死去侬收葬，未卜侬身何日丧？侬今葬花人笑痴，他年葬侬知有谁？试看春残花渐落，便是红颜老死时。一朝春尽红颜老，花落人亡两不知！——甲戌本花谢花飞花满天，红消香断有谁怜？游丝软系飘春榭，落絮轻沾扑绣帘。帘中女儿惜春莫，愁绪满怀无处诉。手把花锄出绣帘，忍踏落花来复去？柳丝榆荚自芳菲，不管桃飘与柳飞。桃李明年能再发，明岁闺中知有谁？三月香巢已垒成，梁间燕子太无情！明年花发虽可啄，却不道人去梁空巢也倾。一年三百六十日，风刀霜剑严相逼。明媚鲜妍能几时？一朝漂泊难寻觅。花开易见落难寻，阶前闷杀葬花人。独把香锄泪暗洒，洒上花枝见血痕。杜鹃无语正黄昏，荷锄归去掩重门。青灯照壁人初睡，冷雨敲窗被未温。怪奴底事倍伤神？半为怜春半恼春。怜春忽至恼忽去，至又无言去不闻。昨宵庭外悲歌发，知是花魂与鸟魂。花魂鸟魂总难留，鸟自无言花自羞。愿奴胁下生双翼，随花飞落天尽头。天尽头，何处有香丘？未若锦囊收艳骨，一抔冷土掩风流。质本洁来还洁去，强于污淖陷渠沟。尔今死去奴收葬，未卜奴身何日亡？奴今葬花人笑痴，他年葬奴知是谁？试看春残花渐落，便是红颜老死时！一朝春尽红颜老，花落人亡两不知。——周汝昌校本
葬花吟
作者：曹雪芹
朝代：清

花谢花飞花满天，红消香断有谁怜？游丝软系飘春榭，落絮轻沾扑绣帘？闺中女儿惜春暮，愁绪满怀无释处；手把花锄出绣闺，忍踏落花来复去？柳丝榆荚自芳菲，不管桃飘与李飞；桃李明年能再发，明年闺中知有谁？三月香巢已垒成，梁间燕子太无情！明年花发虽可啄，却不道人去梁空巢也倾。一年三百六十日，风刀霜剑严相逼；明媚鲜妍能几时，一朝飘泊难寻觅。花开易见落难寻，阶前闷杀葬花人；独倚花锄泪暗洒，洒上空枝见血痕。杜鹃无语正黄昏，荷锄归去掩重门；青灯照壁人初睡，冷雨敲窗被未温。为奴底事倍伤神，半为怜春半恼春：怜春忽至恼忽去，至又无言去不闻。昨宵庭外悲歌发，知是花魂与鸟魂？花魂鸟魂总难留，鸟自无言花自羞；愿奴胁下生双翼，随花飞到天尽头。天尽头，何处有香丘？未若锦囊收艳骨，一抔净土掩风流；质本洁来还洁去，强于污淖陷渠沟。尔今死去侬收葬，未卜侬身何日丧？侬今葬花人笑痴，他年葬侬知是谁？试看春残花渐落，便是红颜老死时；一朝春尽红颜老，花落人亡两不知！
薄命司对联
作者：曹雪芹
朝代：清
体裁：句

春恨秋悲皆自惹，花容月貌为谁妍。
薛宝钗咏白海棠
作者：曹雪芹
朝代：清

珍重芳姿昼掩门，自携手瓮灌苔盆。胭脂洗出秋阶影，冰雪招来露砌魂。淡极始知花更艳，愁多焉得玉无痕。欲偿白帝宜清洁，不语婷婷日又昏。
螃蟹咏
作者：曹雪芹
朝代：清

桂霭桐阴坐举殇，长安涎口盼重阳。眼前道路无经纬，皮里春秋空黑黄。酒未敌腥还用菊，性防积冷定须姜。于今落釜成何益，月浦空余禾黍香。
螃蟹咏
作者：曹雪芹
朝代：清

桂霭桐阴坐举殇，
长安涎口盼重阳。
眼前道路无经纬，
皮里春秋空黑黄，
酒未敌腥还用菊，
性防积冷定须姜。
于今落釜成何益，
月浦空余禾黍香。
螃蟹咏
作者：曹雪芹
朝代：清

铁甲长戈死未忘，堆盘色相喜先尝。螯封嫩玉双双满，壳凸红脂块块香。多肉更怜卿八足，助情谁劝我千觞。对兹佳品酬佳节，桂拂清风菊带霜。
西施
作者：曹雪芹
朝代：清
体裁：七言绝句

一代倾城逐浪花，吴宫空自忆儿家。效颦莫笑东村女，头白溪边尚浣纱。
西江月
作者：曹雪芹
朝代：清

无故寻愁觅恨，有时似傻如狂。纵然生得好皮囊，腹内原来草莽。潦倒不通世务，愚顽怕读文章。行为偏僻性乖张，那管世人诽谤！富贵不知乐业，贫穷难耐凄凉。可怜辜负好韶光，于国于家无望。天下无能第一，古今不肖无双。寄言纨绔与膏粱：莫效此儿形状！
西江月·其一
作者：曹雪芹
朝代：清

无故寻愁觅恨，有时似傻如狂。纵然生得好皮囊，腹内原来草莽。潦倒不通世务，愚顽怕读文章。行为偏僻性乖张，那管世人诽谤！
西江月·其二
作者：曹雪芹
朝代：清

富贵不知乐业，贫穷难耐凄凉。可怜辜负好韶光，于国于家无望。天下无能第一，古今不肖无双。寄言纨绔与膏粱：莫效此儿形状！
西江月·批宝玉二首
作者：曹雪芹
朝代：清

无故寻愁觅恨，有时似傻如狂。纵然生得好皮囊，腹内原来草莽。潦倒不通世务，愚顽怕读文章。行为偏僻性乖张，那管世人诽谤。富贵不知乐业，贫穷难耐凄凉。可怜辜负好韶光，于国于家无望。天下无能第一，古今不肖无双。寄言纨绔与膏粱，莫效此儿形状。
警幻仙姑赋
作者：曹雪芹
朝代：清
体裁：古风

方离柳坞，乍出花房。但行处，鸟惊庭树；将到时，影度回廊。仙袂乍飘兮，闻麝兰之馥郁；荷衣欲动兮，听环佩之铿锵。靥笑春桃兮，云堆翠髻；唇绽樱颗兮，榴齿含香。纤腰之楚楚兮，回风舞雪；珠翠之辉辉兮，满额鹅黄。出没花间兮，宜嗔宜喜；徘徊池上兮，若飞若扬。蛾眉颦笑兮，将言而未语；莲步乍移兮，待止而欲行。羡彼之良质兮，冰清玉润；羡彼之华服兮，闪灼文章。爱彼之貌容兮，香培玉琢；美彼之态度兮，凤翥龙翔。其素若何？春梅绽雪。其洁若何，秋菊被霜。其静若何，松生空谷。其艳若何，霞映澄塘。其文若何，龙游曲沼。其神若何，月射寒江。应惭西子，实愧王嫱。奇矣哉！生于孰地，来自何方？信矣乎！瑶池不二，紫府无双。果何人哉？如斯之美也！
访妙玉乞红梅
作者：曹雪芹
朝代：清

酒未开樽句未裁，寻春问腊到蓬莱。不求大士瓶中露，为乞孀娥槛外梅。入世冷挑红雪去，离尘香割紫云来。槎枒谁惜诗肩瘦，衣上犹沾佛院苔。
赞林黛玉
作者：曹雪芹
朝代：清
体裁：古风

两弯似蹙非蹙肙烟眉，一双似喜非喜含露目。态生两靥之愁，娇袭一身之病。泪光点点，娇喘微微。娴静时如姣花照水，行动处似弱柳扶风。心较比干多一窍，病如西子胜三分。
金陵十二钗副册——香菱
作者：曹雪芹
朝代：清
体裁：七言绝句

根并荷花一茎香，平生遭际实堪伤。自从两地生孤木，致使香魂返故乡。
金陵十二钗又副册——袭人
作者：曹雪芹
朝代：清
体裁：六言诗

枉自温柔和顺，空云似桂如兰。堪羡优伶有富，谁知公子无缘。
金陵十二钗正册·妙玉
作者：曹雪芹
朝代：清

欲洁何曾洁，云空未必空。可怜金玉质，终陷淖泥中。
金陵十二钗正册·贾迎春
作者：曹雪芹
朝代：清
体裁：五言绝句

子系中山狼，得志便猖狂。金闺花柳质，一载赴黄粱。
金陵十二钗正册——史湘云
作者：曹雪芹
朝代：清
体裁：古风

富贵又如何？襁褓之间父母违。展眼吊斜辉，湘江水逝楚云飞。
金陵十二钗正册——妙玉
作者：曹雪芹
朝代：清

欲洁何曾洁？云空未必空。可怜金玉质，终陷淖泥中。
金陵十二钗正册——巧姐
作者：曹雪芹
朝代：清
体裁：五言绝句

势败休云贵，家亡莫论亲。偶因济村妇，巧得遇恩人。
金陵十二钗正册——惜春
作者：曹雪芹
朝代：清
体裁：七言绝句

勘破三春景不长，缁衣顿改昔年妆。可怜绣户侯门女，独卧青灯古佛旁。
金陵十二钗正册——李纨
作者：曹雪芹
朝代：清
体裁：古风

桃李春风结子完，到头谁似一盆兰。如冰水好空相妒，枉与他人作笑谈。
金陵十二钗正册——王熙凤
作者：曹雪芹
朝代：清
体裁：七言绝句

凡鸟偏从末世来，都知爱慕此生才。一从二令三人木，哭向金陵事更哀。
金陵十二钗正册——秦可卿
作者：曹雪芹
朝代：清
体裁：古风

情天情海幻情深，情既相逢必主淫。漫言不肖皆荣出，造衅开端实在宁。
金陵十二钗正册——贾元春
作者：曹雪芹
朝代：清
体裁：七言绝句

二十年来辨是非，榴花开处照官闱。三春争及初春景，虎兔相逢大梦归。
金陵十二钗正册——贾探春
作者：曹雪芹
朝代：清

才自清明志自高，生于末世运偏消。清明涕泣江边望，千里东风一梦遥！
金陵十二钗正册——贾迎春
作者：曹雪芹
朝代：清

子孙中山狼，得志便猖狂。金闺花柳质，一载赴黄梁。
金陵十二钗正册——钗、黛
作者：曹雪芹
朝代：清
体裁：五言绝句

可叹停机德，堪怜咏絮才。玉带林中挂，金簪雪里埋。
问菊
作者：曹雪芹
朝代：清

欲讯秋情众莫知，喃喃负手叩东篱。孤标傲世偕谁隐，一样花开为底迟？圃露庭霜何寂寞，鸿归蛩病可相思？休言举世无谈者，解语何妨片语时。
问菊
作者：曹雪芹
朝代：清

欲讯秋情众莫知，喃喃负手叩东篱。孤标傲世偕谁隐，一样花开为底迟？圃露庭霜何寂寞，鸿归蛩病可相思？休言举世无谈者，解语何妨话片时。
题大观园
作者：曹雪芹
朝代：清
体裁：七言绝句

衔山抱水建来精，多少工夫筑始成。天上人间诸景备，芳园应锡大观名。
题帕三绝句
作者：曹雪芹
朝代：清

其一：眼空蓄泪泪空垂，暗洒闲抛却为谁？尺幅鲛绡劳解赠，叫人焉得不伤悲！其二：抛珠滚玉只偷潸，镇日无心镇日闲。枕上袖边难拂拭，任他点点与斑斑。其三：彩线难收面上珠，湘江旧迹已模糊。窗前亦有千竿竹，不识香痕渍也无？
题帕三绝句
作者：曹雪芹
朝代：清

其一：眼空蓄泪泪空垂，暗洒闲抛却为谁？尺幅鲛绡劳解赠，叫人焉得不伤悲！其二：抛珠滚玉只偷潸，镇日无心镇日闲。枕上袖边难拂拭，任他点点与斑斑。其三：彩线难收面上珠，湘江旧迹已模糊，窗前亦有千竿竹，不识香痕渍也无？
题自画石
作者：曹雪芹
朝代：清
体裁：五言律诗

爱此一拳石，玲珑出自然。溯源应太古，堕世又何年？有志归完璞，无才去补天。不求邀众赏，潇洒做顽仙。
香菱咏月·其一
作者：曹雪芹
朝代：清

月挂中天夜色寒，清光皎皎影团团。诗人助兴常思玩，野客添愁不忍观。翡翠楼边悬玉镜，珍珠帘外挂冰盘。良宵何用烧银烛，晴彩辉煌映画栏。
香菱咏月·其三
作者：曹雪芹
朝代：清

精华欲掩料应难，影自娟娟魄自寒。一片砧敲千里白，半轮鸡唱五更残。绿蓑江上秋闻笛，红袖楼头夜倚栏。博得嫦娥应借问，缘何不使永团圆。
香菱咏月·其二
作者：曹雪芹
朝代：清

非银非水映窗寒，试看晴空护玉盘。淡淡梅花香欲染，丝丝柳带露初干。只疑残粉涂金砌，恍若轻霜抹玉栏。梦醒西楼人迹绝，余容犹可隔帘看。
徐州
作者：曹飞鸿
朝代：清
体裁：五言律诗

人语辨微异，雍门近可登。山城飞远溜，楼阁闪疏灯。酒力天寒减，乡心岁暮增。卸鞍投驿馆，窗外月初升。
仲夏久雨初霁
作者：曹骏良
朝代：清

到枕不成寐，连宵雨更风。晓烟笼半郭，新霁慰三农。庭藓浓含翠，池荷湿晕红。高槐蝉始嘒，逸韵响晴空。
乌什
作者：曹麟开
朝代：清

戍士无劳夜枕戈，永宁城外散鸣驼。东回姑墨千峰雪，南下于阗九折河。五翕侯仍招旧部，二昆弥已靖沙陀。吹鞭争唱天鹅曲，不数摩诃兜勒歌。
塞上竹枝词叙
作者：曹麟阁
朝代：清

合罗川里冰蚕浴，碎叶城边桑叶肥。织女自夸花蕊巧，亲从河上得支机。
温泉夜雨
作者：曹麟阁
朝代：清

曾试华清第二泉，温汤复此弄漪连。沸珠洞底歊朱火，皎镜潭心喷紫烟。黍谷气蒸飞作雨，渠黎波暖溉为田。依稀共话巴山夜，剪烛西窗忆往年。
小塔寺
作者：曹鼎望
朝代：清

楚天黄叶暮，禅院白云封。径僻宜乘兴，亭留为劝农。乱篁迷小塔，斜石倚孤松。久坐从僧话，林端送晚钟。
汉口别舍弟
作者：曹鼎望
朝代：清

汝从燕马去，我向楚州来。归梦随江水，离愁入酒杯。暂分鸿雁序，先到凤凰台。有约迟冬杪，斋头看腊梅。
江月
作者：曹鼎望
朝代：清

雪尽群峰出，江空一月浮。清光流不去，偏照异乡愁。
石照山
作者：曹鼎望
朝代：清

晓出玉鄣门，渡溪复越岭。茂树欲参天，盛夏翻清冷。幽壑隐禅关，隔断尘千顷。侧见古亭边，石照传奇景。翠峰危以特，壁光闇而炳。讵止鉴须眉，罗列山河影。惟空故生明，惟静乃能永。昏昏行役者，胡不发深省。
黄州雨泊
作者：曹鼎望
朝代：清

涛涌千层雪，江飞万缕烟。雨余山欲暗，赤壁夜停船。
七十二过涧
作者：曹龙树
朝代：清

二七之数原属火，此七十二水不乾。一日涉水七十二，过水更比过火难。五月廿日我到此，卓午方开翟家市。象促征夫趁前程，亭长攀辕曰止止。此去七十二涧河，桃岭雪山风雨多。山雨每于午后酿，新涨一来人葬波。前年豫省兵饷到，使君不听良言告。严催车马向前行，自揽花骢作先导。岂知霎时两满山，山涛四面来更暴。人骑行李没处寻，半剩饷车在泥淖。与君同是解饷人，其余不必为君道。君请权停半日骖，行止明晨仆来报。闻言我且宿邸家，次晓红旭弄川华。万里无云天正好，急命仆夫起群车。果然盘山夹一涧，一涧屈曲走惊蛇。断岸千尺攀不上，旁涧四出乱如麻。何年吴璘开地网，到此真同井底蛙。桥彴舟楫两难施，涉者褰裳等跳虾。车声邻邻轮齧石，马行蹙蹙踬语沙。虎豹虬龙各千状，鸟不成鸟花不花。前到会宁五十里，邑宰遣人特道喜。我自过来觉平常，不料逾时飞白雨。若使此时涧中行，随波逐浪可知矣。想见大雨时行时，行人多似尾生死。我闻秦始皇，鞭石有奇方，何不驱此陵谷作平场。又闻西蜀王，五丁开径荒，何不凿此山腰走康庄。我欲运南山之石，炼汾水之钢，选邓林之乔木，采渭川之修篁，访名匠于鲁宋，在此百丈崖上，造成七十二座跨水梁。
含鄱口
作者：曹龙树
朝代：清

高空谁劈紫金芙，远水长天手可揄。拟似巨鲸张海口，两江不吸吸翻湖。
汉阳峰
作者：曹龙树
朝代：清

东南屏翰耸崔巍，一柄芙蓉顶上栽。四面水光随地绕，万层峰色倚天开。当头红日迟迟转，俯首青云得得来。到此乾坤无障碍，遥从瀛海看蓬莱。
渔父词
作者：曹龙树
朝代：清

卖得今朝鱼，买够来朝米。收网晒船头，醄然睡去矣。芦花浅水边，不在风波里。
焦山
作者：曹龙树
朝代：清

金山见寺不见山，焦山见山不见寺。山城四立抱寺门，竹树藤萝锁幽翠。波涛之中无波涛，天地之外有天地。白云黄叶今古情，温岩纡谷中和气。我来此间得静观，但见林杪危樯纷来去。扫苔何处问焦君，一枕石床消万虑。莫管烟岛茫茫，海市蜃楼幻奇异。
挽曾国荃联
作者：曾丙熙
朝代：清
体裁：联

感浯溪善颂中兴，湘西剑舞，江左兵销，回思列爵铭勋，碑刻争辉岳麓石；怅钟阜空留遗爱，伯奋骑箕，仲堪撤瑟，似此衰宗夺芘，帆归忍听广陵涛。
夏日偕唐璞亭司马杜春墅邱瑶圃广文陈瑶阶山长邱爱庐砚长游鲫鱼潭留饮潭上书室
作者：曾中立
朝代：清

东海渊渟别一湖，偕游竟日足欢娱。微风蹙浪清如许，远岫笼云淡欲无。自得锦鳞时在藻，翩然浅濑起飞凫。倚阑共咏溪山胜，写入新诗当画图。一鉴空明泛画船，淡妆浓抹欲争妍。绿榕深锁湖亭日，修竹轻摇野渡烟。遣兴如斯同白傅，移情何用学成连。渔歌晚唱晴霞落，髣髴三潭印月边。
夏日偕唐璞亭司马杜春墅邱瑶圃广文陈瑶阶山长邱爱庐砚长游鲫鱼潭留饮潭上书室·其一
作者：曾中立
朝代：清

东海渊渟别一湖，偕游竟日足欢娱。微风蹙浪清如许，远岫笼云淡欲无。自得锦鳞时在藻，翩然浅濑起飞凫。倚阑共咏溪山胜，写入新诗当画图。
夏日偕唐璞亭司马杜春墅邱瑶圃广文陈瑶阶山长邱爱庐砚长游鲫鱼潭留饮潭上书室·其二
作者：曾中立
朝代：清

一鉴空明泛画船，淡妆浓抹欲争妍。绿榕深锁湖亭日，修竹轻摇野渡烟。遣兴如斯同白傅，移情何用学成连。渔歌晚唱晴霞落，髣髴三潭印月边。
丁三诗轴为胡子贤题
作者：曾习经
朝代：清

日念元宾八九狂，飘零诗墨尚飞扬。旧情更有胡都讲，同对春风各黯伤。
三月十五日夕照寺冒巢民先生生日冒鹤汀主人
作者：曾习经
朝代：清

桃叶衣冠初结社，问年三百风中马。一春阴雨罕逢晴，瓣香萧寺徒悲咤。冒生旧是文章裔，折简招邀置杯斝。当时水绘盛宾客，闻风色动况亲炙。千场歌舞见平生，一老东南支风雅。只今辙迹久如扫，极目江河真日下。品核裁量两无用，暮唶朝唏徒自诧。纵论往事致惋慨，略遣词流供慰藉。僧寮冒雨有何好，归路春泥役没輠。固知犹是声气事，谁信能无童仆讶。终当万事不挂眼，一醉千忧聊可写。漠漠吹花满四邻，依依风柳摇台树。皇天会有晴霁时，散策春林观物化。
上巳陈石遗宅小秀野旧址也
作者：曾习经
朝代：清

游好共城郭，觞咏连上巳。岂伊排日欢，固云暂得美。主人陈后山，闭门参太始。春风入户牖，明月耀桃李。慨然抚流节，拂拭事巾履。佳游还命酌，澄观究今视。草堂迹未扫，迩来三百祀。年年惜馀春，日日取寸棰。政尔事言句，终然趣辙轨。净业妙双遣，澈悟惟一唯。逐世谢勇功，端居贵明耻。庶屏元规污，来歌沧浪水。
中秋夜雨二首
作者：曾习经
朝代：清

人生不饮寻常事，兀兀停杯泪欲流。故国别来无好梦，殊乡今夜作中秋。浮云片玉谁梳洗，暗雨幺弦自倡酬。正是客怀孤迥处，更传一雁过沙洲。梦觉灯移起掩关，一帘寒雨正潺潺。无明有爱从生病，学道何人与订顽。此恨故应量海水，新词犹是念家山。宫槐叶落迟归讯，明日阴晴总苦颜。
中秋夜雨二首·其一
作者：曾习经
朝代：清

人生不饮寻常事，兀兀停杯泪欲流。故国别来无好梦，殊乡今夜作中秋。浮云片玉谁梳洗，暗雨幺弦自倡酬。正是客怀孤迥处，更传一雁过沙洲。
中秋夜雨二首·其二
作者：曾习经
朝代：清

梦觉灯移起掩关，一帘寒雨正潺潺。无明有爱从生病，学道何人与订顽。此恨故应量海水，新词犹是念家山。宫槐叶落迟归讯，明日阴晴总苦颜。
丰化寺
作者：曾习经
朝代：清

睡起凉痕落簟纹，远山清瘦似夫君。一龛禅寂上灯火，黄葛花开秋雨繁。
为温毅夫题慈仁寺访松画卷
作者：曾习经
朝代：清

昔我夜顾祠，初为慈仁会。其时寺半圮，零落殆百载。肇构既崇闳，重规难狭隘。晚近少物力，时会非清泰。剥落遂兼常，顾瞻渺殊慨。潭潭光明殿，一二馀彩绘。严净毗尼额，雍正御书大。殿前亘长轴，供奉传雯画。高丈有六尺，其阔四杖杀。卷中指画像，一一具神采。颇怜殿西偏，像设两颇块。以苫盖覆之，僧笑不可耐。顾我所发愿，于佛信物碍。侧左观音阁，窑变事玮怪。屈腕支颐坐，相好起敬爱。霞帔万缨络，蓝翠类轻霭。坐趺御题记，宛是乾隆代。我时足筋力，好事出侪辈。毗卢登废址，高瞰城内外。郁郁双松树，扶栏正偃盖。侧闻康雍盛，庙市摊书卖。我来每秋节，寂寞单馀忾。阶墀净若扫，草芳纷可佩。丛丛黄葵花，狼藉西风内。真赏岂在远，恣情宁遽汰。百好固难足，一往谅不悔。人事多好乖，乱生始无赖。劫灰馀瓦砾，私耘遍瓜菜。双松旧偃蹇，两泪定相对。李贺铜仙移，卢仝玉碑碎。百见百伤心，一读一感喟。向来赏心处，车驱不容睐。沉沉渺孤怀，儿辈那足话。昭中新祠宇，凭基得制裁。我意固亦肯，于心微蒂芥。披图见松树，谛视欲下拜。松如我故人，我诗傥所解。
为王书衡马守贞题从兰画轴
作者：曾习经
朝代：清

当年桃叶马姬家，日日劳尘走钿车。谁信闭门饶远思，露兰啼眼满天涯。
为胡子贤题归初粤人诗画集
作者：曾习经
朝代：清

偶从无字句间寻，几度迟回懒重吟。一代遗民昵官长，削圆方竹竟何心。
为袁觉生题潘莲巢焦山图
作者：曾习经
朝代：清

满眼江山涕泪成，廿年浮玉旧题名。故山好在今难讯，奈此江流日夜声。
为贡郡王题伯羲祭酒遗墨
作者：曾习经
朝代：清

寻常车马经过处，叹息抽琴轸不存。一代风流沿溉尽，郁华阁下故王孙。
为黄晦闻题广雅书院图
作者：曾习经
朝代：清

当年南极通冠冕，转眼狐鸣篝火丛。马队只今非讲肄，荆榛寒雨又秋风。
乙丑上巳江亭修稧分韵得同字
作者：曾习经
朝代：清

生也无涯事不穷，世间还有永和风。他忧付与从今始，一笑相随亦愿同。自昔文章工感慨，适来轩骑任西东。百花待放芦先茁，憔悴芹芽浅水中。
乙未二三月间六首
作者：曾习经
朝代：清

春日迟迟夕，春愁许尔长。微歌意不适，薄醉未成狂。独下感时泪，兼之惜往伤。何当从年少，花草弄繁香。错落星垂户，依微月映楼。晚寒春尚浅，冰落水迟流。尘梦杳难记，乡愁散不收。如何南去雁，尚未一回头。太息谁相语，搔头空弄姿。却看明镜里，讵是还山期。迟暮畏将及，芳情空尔为。葳蕤有兰叶，持以慰相思。病起掩关坐，相存人未曾。不眠听夜漏，残渴饮春冰。著录参中垒，抽琴叹广陵。故园芳草色，惆怅已层层。著书无一字，揽鬓有千丝。似尔沉吟意，真成岁月驰。馀花犹窈窕，飞燕故差池。又是春芳晚，青云那可追。
乙未二三月间六首·其一
作者：曾习经
朝代：清

春日迟迟夕，春愁许尔长。微歌意不适，薄醉未成狂。独下感时泪，兼之惜往伤。何当从年少，花草弄繁香。
乙未二三月间六首·其三
作者：曾习经
朝代：清

太息谁相语，搔头空弄姿。却看明镜里，讵是还山期。迟暮畏将及，芳情空尔为。葳蕤有兰叶，持以慰相思。
乙未二三月间六首·其二
作者：曾习经
朝代：清

错落星垂户，依微月映楼。晚寒春尚浅，冰落水迟流。尘梦杳难记，乡愁散不收。如何南去雁，尚未一回头。
乙未二三月间六首·其五
作者：曾习经
朝代：清

著书无一字，揽鬓有千丝。似尔沉吟意，真成岁月驰。馀花犹窈窕，飞燕故差池。又是春芳晚，青云那可追。
乙未二三月间六首·其六
作者：曾习经
朝代：清

春晕一以照，芳草已寸碧。游子憺忘归，苍茫念行役。得途未欲忙，回首倏陈迹。官职岂足爱，劳劳至今夕。
乙未二三月间六首·其四
作者：曾习经
朝代：清

病起掩关坐，相存人未曾。不眠听夜漏，残渴饮春冰。著录参中垒，抽琴叹广陵。故园芳草色，惆怅已层层。
书何蔚高杂感诗后三首
作者：曾习经
朝代：清

恸哭西台记，凄凉北狩篇。自愁过十日，沉恨类千年。冠冕今真毁，膏兰久灼煎。向来萧瑟意，归卧在春前。故国看辽鹤，新诗似董狐。将军原不负，戍卒竟成呼。曹社谋应久，尧台事近诬。建章千户闭，临晓一星孤。九锡威弧矢，三旬断鼓鼙。伤心秦博士，惭德汉征西。篝火妖狐冢，春风桃李蹊。谓予今不信，杜宇已成啼。
书何蔚高杂感诗后三首·其一
作者：曾习经
朝代：清

恸哭西台记，凄凉北狩篇。自愁过十日，沉恨类千年。冠冕今真毁，膏兰久灼煎。向来萧瑟意，归卧在春前。
书何蔚高杂感诗后三首·其三
作者：曾习经
朝代：清

九锡威弧矢，三旬断鼓鼙。伤心秦博士，惭德汉征西。篝火妖狐冢，春风桃李蹊。谓予今不信，杜宇已成啼。
书何蔚高杂感诗后三首·其二
作者：曾习经
朝代：清

故国看辽鹤，新诗似董狐。将军原不负，戍卒竟成呼。曹社谋应久，尧台事近诬。建章千户闭，临晓一星孤。
书明道定性书后
作者：曾习经
朝代：清

舍止修观非自性，舍观修止异真如。马鸣旧有双修论，未及程门定性书。
书横渠西铭挂田舍
作者：曾习经
朝代：清

圣其合德贤其秀，存吾顺事殁吾宁。半年始学西铭看，只今此意常惺惺。
二月十一日大风雨雪
作者：曾习经
朝代：清

入夜风怒号，雨雪倏兼至。晨兴启半户，浩浩势未已。河流骤生波，檐雀俱敛翅。春锄正入手，今日适无事。坐诵渊明诗，閒临隐居字。我牛缓齝草，亦似有閒意。一杯聊引满，不觉及三四。村醪虽云薄，饷我一美睡。
云石岩
作者：曾习经
朝代：清

俏茜青葱竹柏间，郊游首数六乡山。乾隆旧刹重经眼，康乐新诗故恧颜。社后川原风物美，雨馀岩溜水声潺。疏钟遥度须弥顶，一树海棠半掩关。
以乾隆青花瓷盆种牡丹
作者：曾习经
朝代：清

朝朝数叶复量枝，不数金盘芍药诗。特与此花添色相，千山秋翠越窑瓷。
任公归国为赋
作者：曾习经
朝代：清

更生强聒曾无补，楚老相逢泣已迟。起陆龙蛇先有谶，纳隍蕉鹿世犹痴。及关李叟闻长叹，归国梁鸿剩五噫。最念望门投止日，眼中豪俊已生髭。
佛手柑
作者：曾习经
朝代：清

后果前因论已痴，不应性相更争持。刘郎略识西来意，只摘柑花供祖师。
依韵袁觉生丙寅元旦感赋
作者：曾习经
朝代：清

政尔沉沉百念新，涧松谁复禁樵薪。孤根自分空盘结，旧馆何缘接燕申。默向东风参造化，梦从碧落整星辰。十年涕泪兵尘里，满眼看春不当春。
依韵题王葵园先生与陈诒重郎唱和试卷
作者：曾习经
朝代：清

敢云自靖答君亲，兀兀沧桑劫后身。不信前车阵覆辙，未应先觉损天民。海内依怙王文祖，五经纷纶井大春。正待中流同击楫，相看未分过江人。
偶述
作者：曾习经
朝代：清

九十慈亲免杖扶，六旬兄弟一灯俱。夜閒小婢教和药，日起诸孙与上书。后院雨馀抽竹箭，南塘水满放凫雏。较量前哲经千品，惭愧新名署特夫。
冷红簃填词图
作者：曾习经
朝代：清

西风久下藤州泪，社作今无竹屋词。解训二窗微妙旨，樵风一卷亦吾师。
初夏偶书
作者：曾习经
朝代：清

眼看生物日趋功，天意何曾欲尔穷。已著单衣花事少，刺梅含蓄入薰风。
初夏崇孝寺宴集牡丹未开
作者：曾习经
朝代：清

丁香亭亭玉雪色，梨花才似过寒食。四月连阴未牡丹，遥帷怅卧兼愁疾。高柳黄尘百万家，却于萧寺问年华。老怀正觉春迟好，明日来煎谷雨茶。
初宿杨漕田舍
作者：曾习经
朝代：清

二亩田庐草草成，略无轩槛足幽清。缘河稊柳垂垂发，过雨滮池浼浼平。啖药忍饥诚拙事，解衣高卧慰劳生。读书正在牛栏侧，一世巢经共此情。
别任父二首
作者：曾习经
朝代：清

楼头缺月夜向晓，骑马与君相送行。前路残春亦可惜，江南四月有啼莺。夜半行郎柘弹空，阑珊春意各西东。他时独自亲调马，愁见山花故故红。
别任父二首·其一
作者：曾习经
朝代：清

楼头缺月夜向晓，骑马与君相送行。前路残春亦可惜，江南四月有啼莺。
别任父二首·其二
作者：曾习经
朝代：清

夜半行郎柘弹空，阑珊春意各西东。他时独自亲调马，愁见山花故故红。
别叶玉甫
作者：曾习经
朝代：清

昆玉秋霜绝世姿，本来窈窕足哀思。一时人物徐中论，白日才名沈亚之。因病得閒殊不恶，还休暂动与谁期。沉吟自有交亲涕，莫道东阿怨刺诗。
别梦五首
作者：曾习经
朝代：清

别来细雨闻孤馆，归去花灯烂九枝。怅望青溪神女曲，去年今日蒋王祠。宫扇葳蕤半褪金，一篇哀丽旧伤心。他时满灭无文字，犹得情人宛转吟。秋河别夜太凄凉，一曲伊州泪万行。记得五陵年少事，金鞭玉勒送王昌。微波终日不通辞，相见曾如不见时。正是思君寒未寝，银灯留焰照罗衣。燕燕归期泪满巾，相逢何必便相亲。重来亦有歌桃叶，只是烟波不解颦。
别梦五首·其一
作者：曾习经
朝代：清

别来细雨闻孤馆，归去花灯烂九枝。怅望青溪神女曲，去年今日蒋王祠。
别梦五首·其三
作者：曾习经
朝代：清

秋河别夜太凄凉，一曲伊州泪万行。记得五陵年少事，金鞭玉勒送王昌。
别梦五首·其二
作者：曾习经
朝代：清

宫扇葳蕤半褪金，一篇哀丽旧伤心。他时满灭无文字，犹得情人宛转吟。
别梦五首·其五
作者：曾习经
朝代：清

燕燕归期泪满巾，相逢何必便相亲。重来亦有歌桃叶，只是烟波不解颦。
别梦五首·其四
作者：曾习经
朝代：清

微波终日不通辞，相见曾如不见时。正是思君寒未寝，银灯留焰照罗衣。
别蒋性甫
作者：曾习经
朝代：清

在山猛虎今无用，蔽日浮云终古阴。三穴未穷馋兔计，一官真拟汨罗沉。似闻贾谊酬宣室，徒遣相如赋上林。惆怅古人称独往，江湖满地有暇心。
前年庭角种桃树谓山桃也花后青子累累儿童日撼树弹鸟雀尽今岁牵牛藤罥其梢时底馀十数熟甚美露坐摘尝因赋
作者：曾习经
朝代：清

开花既可媚春日，摘实还堪饷老夫。思此亦不为分外，清晨抱瓮未曾无。
十一月七日德宗皇帝孝定皇后奉安崇陵泣纪
作者：曾习经
朝代：清

落落周民叹孑遗，春秋书葬已逾时。未终惕历忧勤事，谁补神功圣德碑。七恨至今无可说，重泉相待有馀悲。奉安泣告诸陵日，凄绝灵禽树上枝。
南下洼钓鱼
作者：曾习经
朝代：清

乐方难具陈，时复从儿嬉。及晡理钓竿，起行芦之漪。小雨不作难，好风来无倪。信手忽有得，一寸具鳞鬐。童稚竞欢哗，我亦微拈髭。意适无大小，手眼殊忘疲。一盂暂为盛，携归供盆池。家人闻得鱼，逼观色都怡。陋哉韩文公，即事多涕洟。作诗赠侯喜，较量铢与锱。横江遮紫鳞，亦复宁许奇。
南归初发都留别寓居草树五首 其一 老槐
作者：曾习经
朝代：清

十年槐树下，劳劳役尘梦。起视西南枝，亦有微风动。
南归初发都留别寓居草树五首 其三 柳
作者：曾习经
朝代：清

手种垂杨树，春来堪揽结。临夜正东风，会有淡黄月。
南归初发都留别寓居草树五首 其二 海棠
作者：曾习经
朝代：清

去年无一花，今年花特盛。已矣别离心，惭谢殷勤敬。
南归初发都留别寓居草树五首 其五 葡萄
作者：曾习经
朝代：清

零落半床阴，结实酢如李。怜尔行人心，风味略相似。
南归初发都留别寓居草树五首 其四 紫藤
作者：曾习经
朝代：清

特将万璎珞，回施呻吟地。但来当春时，犹堪作饼饵。
南归初发都留别寓居草树五首·老槐
作者：曾习经
朝代：清

十年槐树下，劳劳役尘梦。起视西南枝，亦有微风动。去年无一花，今年花特盛。已矣别离心，惭谢殷勤敬。手种垂杨树，春来堪揽结。临夜正东风，会有淡黄月。特将万璎珞，回施呻吟地。但来当春时，犹堪作饼饵。零落半床阴，结实酢如李。怜尔行人心，风味略相似。
南河泡
作者：曾习经
朝代：清

春游恋近郊，胜处未可置。荷泊游亦旧，岁辄一二至。襟袖发真想，心赏屡幽异。有如温陈编，意外工文字。轩车隘通衢，此或沮洳弃。岂如埃溘外，一泓足清泚。荷芰晚未茁，茗峁新堪试。水乡吾生长，爱水固其里。渊渟非近姿，回转有馀思。虽飞川上叹，似是濠梁诣。解带差为适，濯缨良可泊。怀哉刘凝之，弃官清颖尾。
南河泡
作者：曾习经
朝代：清
体裁：古风

春游恋近郊，胜处未可置。荷泊游亦旧，岁辄一二至。襟袖发真想，心赏屡幽异。有如温陈编，意外工文字。轩车隘通衢，此或沮洳弃。岂如埃溘外，一泓足清泚。荷芰晚未茁，茗菇新堪试。水乡吾生长，爱水固其里。渊渟非近姿，回转有馀思。虽飞川上叹，似是濠梁诣。解带差为适，濯缨良可泊。怀哉刘凝之，弃官清颖尾。
即事呈葵霜阁
作者：曾习经
朝代：清

长镵木柄傍畦町，自斸閒花种湜亭。愧尔西台晞发叟，年年寒食哭冬青。
同倦斋同年崇效寺看花即题倦斋集
作者：曾习经
朝代：清

同是贞元花下人，香山老去更情亲。马行灯火看殊倦，蛮触兵争事更新。一日百年聊自遣，千诗万户拟非伦。耐閒笔劄浑成懒，偶向风前略欠伸。
听雨
作者：曾习经
朝代：清

听雨帘栊漏板沉，残春小梦便关心。只愁泥滑妨骄马，却恨轻寒殢晚禽。水阁人归灯悄悄，露桃花落思愔愔。流年暗逐东风远，后夜相思那可寻。
和丁三南淀马赛
作者：曾习经
朝代：清

乍困游车懒见招，爱奇赏俊意能消。水平驰道香尘润，河外人家节物饶。邻舍卖浆窥换马，市楼坠策偶闻箫。逃蜂匿蝶伤春晚，尺五城南只觉遥。
和李亦元春寒四首
作者：曾习经
朝代：清

怀远伤高一往深，碧云回合自愔愔。他乡翠柳供愁断，别馆朱楼隔雨沉。歌舞渐阑嫌酒恶，风幡不动恼禅心。衰迟亦有閒花草，未中思量且不任。梦雨灵风尽日吹，义山哀怨有微词。相逢旅雁酬佳节，惆怅吴蚕拾后期。颇念漳滨新卧病，漫劳中禁费寻思。客嘲宾戏都无奈，二月苔痕断履綦。渐乱春愁不可胜，萧条花药共畦塍。酒醒车马迷踪迹，别后池台有废兴。前阁雨帘闻啄木，晓窗风幔暗飘灯。近旬无月临寒食，一碗斋糜冷似冰。畹畹年芳一半休，嫩苔生阁走端忧。宁知沉饮非荒宴，可惜逢春只远游。灵鞠才名随士宦，嵇康懒性负山邱。白桐花发郊扉静，不遣东风放紫骝。
和李亦元春寒四首·其一
作者：曾习经
朝代：清

怀远伤高一往深，碧云回合自愔愔。他乡翠柳供愁断，别馆朱楼隔雨沉。歌舞渐阑嫌酒恶，风幡不动恼禅心。衰迟亦有閒花草，未中思量且不任。
和李亦元春寒四首·其三
作者：曾习经
朝代：清

渐乱春愁不可胜，萧条花药共畦塍。酒醒车马迷踪迹，别后池台有废兴。前阁雨帘闻啄木，晓窗风幔暗飘灯。近旬无月临寒食，一碗斋糜冷似冰。
和李亦元春寒四首·其二
作者：曾习经
朝代：清

梦雨灵风尽日吹，义山哀怨有微词。相逢旅雁酬佳节，惆怅吴蚕拾后期。颇念漳滨新卧病，漫劳中禁费寻思。客嘲宾戏都无奈，二月苔痕断履綦。
和李亦元春寒四首·其四
作者：曾习经
朝代：清

畹畹年芳一半休，嫩苔生阁走端忧。宁知沉饮非荒宴，可惜逢春只远游。灵鞠才名随士宦，嵇康懒性负山邱。白桐花发郊扉静，不遣东风放紫骝。
和王病山韵
作者：曾习经
朝代：清

万念支颐丈室宽，三千元祐半残丛。梦中剩水重来在，心上危棋一著难。渐拟偷閒聊学佛，已成避世未休官。故人好在从相忆，颇耐春城雪色寒。
和秦晦鸣韵
作者：曾习经
朝代：清

漠漠云容淡禁城，亭皋残雪见微行。端居未必多遐想，万事真当听梵声。画里江山慵点笔，眼前珠翠暗抛檠。悬知后日园林价，却怪何人浪用情。
咏怀
作者：曾习经
朝代：清

咏怀曾读阮公诗，沦迹佯狂事可悲。乞食终惭冥报远，闭门始觉扫除痴。沉吟只自怜庄舄，嗒丧宁能似子綦。坐画垆灰心尚热，屋檐斗柄夜何其。
哭罗瘿公三首
作者：曾习经
朝代：清

瓠落名方起，浮萍迹成尘。廿年为客梦，一代过江人。下笔乌丝近，登歌白石亲。颇疑忧畏尽，竟与死生邻。结客遍湖海，逢人只胆肝。后时何所措，晚况益艰难。丝竹存微尚，沧桑付达观。裹头馀尺布，事有至辛酸。寂灭方为乐，难禁一恸情。缘空能澹定，度胜是平生。骨髓诚何病，琴弦欲废声。唱衣犹待瞑，霜露下严更。
哭罗瘿公三首·其一
作者：曾习经
朝代：清

瓠落名方起，浮萍迹成尘。廿年为客梦，一代过江人。下笔乌丝近，登歌白石亲。颇疑忧畏尽，竟与死生邻。
哭罗瘿公三首·其三
作者：曾习经
朝代：清

寂灭方为乐，难禁一恸情。缘空能澹定，度胜是平生。骨髓诚何病，琴弦欲废声。唱衣犹待瞑，霜露下严更。
哭罗瘿公三首·其二
作者：曾习经
朝代：清

结客遍湖海，逢人只胆肝。后时何所措，晚况益艰难。丝竹存微尚，沧桑付达观。裹头馀尺布，事有至辛酸。
唾壶
作者：曾习经
朝代：清

始知师德能容物，渐觉王敦是可人。说与英雄同击节，暮年歌酒事悲辛。
地毡
作者：曾习经
朝代：清

醉睡金堂月正明，屧廊来往寂无声。乱霞委地葳蕤惯，巾角弹棋感慨平。罢舞似怜红锦皱，坠鬟潜觉玉钗轻。夜香不断春微暖，相对调笙到五更。
堀江桥旅馆
作者：曾习经
朝代：清

板阁微沾酒，朱楼暗上潮。被熏歌昔昔，帘断雨潇潇。夜气疑相袭，春红旋欲消。何因栀子贽，流寓堀江桥。
壬子八九月读书题词十五首 其一 曹子建集
作者：曾习经
朝代：清

雅怨兼深见性情，交亲不薄涕纵横。君王故有忧生叹，未觉中和始可经。
壬子八九月读书题词十五首 其七 靖节桃花源记
作者：曾习经
朝代：清

八识归都性境真，桃花夹岸自通津。相逢便问今何世，始觉陶潜是恨人。
壬子八九月读书题词十五首 其三 谢宣城集
作者：曾习经
朝代：清

康乐元言馀晋法，宣城丽句启唐风。马驹踏杀倘成谶，后代终称临济雄。
壬子八九月读书题词十五首 其九 王右丞集
作者：曾习经
朝代：清

惭皇官职偶同公，寥落千年怅望中。单得晚来修白业，不妨文字马牛风。
壬子八九月读书题词十五首 其二 谢康乐集
作者：曾习经
朝代：清

漫道凡夫圣可齐，不经意处耐攀跻。后人率尔谈康乐，且向前贤学制题。
壬子八九月读书题词十五首 其五 初唐四子
作者：曾习经
朝代：清

梁陈藻丽入唐初，四子雍容语甚都。沈宋王岑夸格韵，若论绚素此权舆。
壬子八九月读书题词十五首 其八 元次山集
作者：曾习经
朝代：清

沉忧涉世言幽约，狷介为文气苦辛。若信杯樽足斟酌，酣歌犹是太平人。
壬子八九月读书题词十五首 其六 陈杜沈宋集
作者：曾习经
朝代：清

陈杜经思沈宋才，有唐诗格此胚胎。问年三百饶工律，坐见诸贤揖让来。
壬子八九月读书题词十五首 其十 岑嘉州集
作者：曾习经
朝代：清

兼工众体盛唐时，屈指王岑有定辞。强与较量聊举似，玉阶仙杖早朝诗。
壬子八九月读书题词十五首 其十一 韦苏州集
作者：曾习经
朝代：清

少年卓荦颇矜奇，老去为文多素词。我爱齐梁遗制在，凝香画戟郡斋诗。
壬子八九月读书题词十五首 其十三 玉川子集
作者：曾习经
朝代：清

水北水南起隐君，玉川破屋老攻文。孔经自信衣裳在，惜哉庐传今无存。
壬子八九月读书题词十五首 其十二 穆天子传
作者：曾习经
朝代：清

黄竹三章悔可追，周家仁厚有流遗。君王寡乐吾真信，不待归途哭盛姬。
壬子八九月读书题词十五首 其十五 谭友夏集
作者：曾习经
朝代：清

次山有文碎可惋，东野佳处时一遭。扬下甜瓜栽苦瓠，楚风当日亦心劳。
壬子八九月读书题词十五首 其十四 昌黎诗钞
作者：曾习经
朝代：清

平生选本不挂眼，偶爱兹编也大奇。亲与线装完一册，不知閒却已多时。
壬子八九月读书题词十五首 其四 柳河东集
作者：曾习经
朝代：清

不安唐古气堂堂，五言直逼华子冈。后人未识仪曹旨，只与时贤较短长。
壬子八九月读书题词十五首·曹子建集
作者：曾习经
朝代：清

雅怨兼深见性情，交亲不薄涕纵横。君王故有忧生叹，未觉中和始可经。漫道凡夫圣可齐，不经意处耐攀跻。后人率尔谈康乐，且向前贤学制题。康乐元言馀晋法，宣城丽句启唐风。马驹踏杀倘成谶，后代终称临济雄。不安唐古气堂堂，五言直逼华子冈。后人未识仪曹旨，只与时贤较短长。梁陈藻丽入唐初，四子雍容语甚都。沈宋王岑夸格韵，若论绚素此权舆。陈杜经思沈宋才，有唐诗格此胚胎。问年三百饶工律，坐见诸贤揖让来。八识归都性境真，桃花夹岸自通津。相逢便问今何世，始觉陶潜是恨人。沉忧涉世言幽约，狷介为文气苦辛。若信杯樽足斟酌，酣歌犹是太平人。惭皇官职偶同公，寥落千年怅望中。单得晚来修白业，不妨文字马牛风。兼工众体盛唐时，屈指王岑有定辞。强与较量聊举似，玉阶仙杖早朝诗。少年卓荦颇矜奇，老去为文多素词。我爱齐梁遗制在，凝香画戟郡斋诗。黄竹三章悔可追，周家仁厚有流遗。君王寡乐吾真信，不待归途哭盛姬。水北水南起隐君，玉川破屋老攻文。孔经自信衣裳在，惜哉庐传今无存。平生选本不挂眼，偶爱兹编也大奇。亲与线装完一册，不知閒却已多时。次山有文碎可惋，东野佳处时一遭。扬下甜瓜栽苦瓠，楚风当日亦心劳。
夜宿天成寺
作者：曾习经
朝代：清

微微钟梵隐遥空，亏弊岩崖直万重。昔日御题今黯淡，经霜石壁间青红。樵苏路断心先折，丘壑年来意不穷。惭谢山灵晚闻道，整襟才听塔铃风。
夜晴有月
作者：曾习经
朝代：清

飘风骤雨遂终日，星月娟娟夜复晴。出户偶然成履迹，隔河隐约有歌声。注汤煮饼供宵养，兀坐挑灯宛故情。真妄世间谁与辨，明朝叱犊事深耕。
夜起海棠花下作
作者：曾习经
朝代：清

月气冥濛罩海棠，偶然沾醉绕回廊。似闻德祐编心史，颇讶希夷得睡方。久闭亦嫌吾眼懒，独居遂觉老怀长。此花只与春阴便，雨砌明朝有坠芳。
夜起食柑
作者：曾习经
朝代：清

中宵酒渴月侵栏，此际黄柑价勿论。猛忆西川穷杜甫，千株犹足灢西原。
夜闻窗外藤荚落地锵然有声作
作者：曾习经
朝代：清

穷巷绝车辙，那复夜长娱。老眼久昏花，亦无必读书。耳根顿清净，游心天地初。藤荚霜风乾，锵然落阶除。静极疑动机，声希真欲无。聩丸严鼓停，投谶清漏徂。风箨有馀思，尔其倡和予。兀对短檠灯，乃复尽一壶。既以物付物，宁知吾为吾。凌晨拾坠子，哗然欢众雏。
大雪临陶隐居仙人旧馆坛碑
作者：曾习经
朝代：清

隐居遗迹故幽奇，骨体漫诧吴兴儿。偶与欧虞求触处，雪窗来写馆坛碑。
天宁寺看牡丹
作者：曾习经
朝代：清

流芳迅不停，杪春乃纡馀。盈盈牡丹丛，初日秦罗敷。好色始国风，意行不趑趄。障扇章台街，走马城西隅。入门眼先明，红笑语则无。谁谓惊艳篇，小说等虞初。生物日趋功，爱好理讵殊。想见造化心，以此愚凡夫。年年看花游，未肯自作疏。共同车马尘，谁为达者徒。斜阳经塔院，烈风与之俱。高标兀峥嵘，垩像森模糊。半日温柔中，乃复心胆粗。
太皇太后哀辞
作者：曾习经
朝代：清

补天炼石徒虚语，扶日乘云空复辞。禅让久成亡国例，哭临犹见旧朝仪。九疑有恨都相似，一恸迟来但益悲。差幸移宫还未及，幡竿犹傍万年枝。
失题七绝二首
作者：曾习经
朝代：清

回首东风泪满巾，旧欢新梦觉无因。醒来正是黄昏雨，车马中原有暗尘。落日黄沙塞草枯，朔风前夜雪平铺。汉唐遗垒模糊甚，还有阴山铁骑无。
失题七绝二首·其一
作者：曾习经
朝代：清

回首东风泪满巾，旧欢新梦觉无因。醒来正是黄昏雨，车马中原有暗尘。
失题七绝二首·其二
作者：曾习经
朝代：清

落日黄沙塞草枯，朔风前夜雪平铺。汉唐遗垒模糊甚，还有阴山铁骑无。
奉敕题元钱选右军观鹅图
作者：曾习经
朝代：清

一世羲之惋慨多，临河誓墓意如何。画师只貌寻常事，爱说黄庭换白鹅。
姚君悫秋园
作者：曾习经
朝代：清

一舸乘流暂得坻，南园北第起参差。久传子美沧浪记，待补东坡草木诗。地僻正宜常闭户，心閒无碍近弹棋。倚栏别有沉吟处，不是温公独乐时。
寄湘潭齐草衣
作者：曾习经
朝代：清

踪迹天随似较亲，声名白石拟差伦。菰蒲地远饶严净，风雨秋淫但隐沦。独念灵修终楚服，颇闻高卧比皇人。扫除一室吾何有，待欲江头岸角巾。
寄题朱九江先生祠堂
作者：曾习经
朝代：清

陶潜归去来，凝凝清静退。一世风流照映人，不须更惋文章碎。大道多歧语不欺，河汾讲席至今疑。瓣香别有沉吟处，欲榜荒山孺子祠。
寄题藤戒轩·节庵师同赵尧芷生侍御藤戒轩照相
作者：曾习经
朝代：清

岂有令名兼寿考，最难佳客共溪山。楼头圆月来携手，镜里清霜与炼颜。满眼江湖私感喟，一轩藤石耐跻攀。春兰秋菊长无绝，怅望花时泪欲潸。
寄题陈简持角山亭
作者：曾习经
朝代：清

万山表海烟尘静，九月微霜塞草青。閒却行边旧持节，百金新筑角山亭。
寒夜吟
作者：曾习经
朝代：清

百虫声绝风怒号，重檐翳尽霜月高。渐老畏寒性爱月，得酒起披故缊袍。缊袍多年暖著体，中有高堂旧针指。儿寒犹馀慈母心，新阡远在荒山趾。念次涕下不能收，仰看星月相西流。半岭孙登似长啸，侧窗楚老但唲呕。子复生孙本常事，人生要为太早计。风树曾无停静时，严宵乘有汛澜泪。乌鹊巢寒啅坠枝，谁见当春乌哺儿。从今不敢看寒月，苦忆书灯年幼时。
寒夜校参同契
作者：曾习经
朝代：清

稀微道妙此犹存，真火还须辨武文。为读参同眠较晚，地炉银铫水微温。
寓居春晚花卉蔬果盛敷荣欣然有作八首
作者：曾习经
朝代：清

梨花相倚海棠香，积李崇桃画夜光。漫诧岁赀营日富，一庭春物太昌昌。筋力生成不告疲，黄昏新有同牙儿。藤轮备准藤花下，倏见蜘蛛结网丝。年年修竹报平安，置闰犹馀四月寒。莫怪姗姗称倾国，来迟偏是牡丹栏。自觉今春寡出游，一轩栏槛尽淹留。谁言卉木无情物，幽草绿阴清昼阑。面面纱窗白日迟，双双舞蝶淡黄衣。新阴欲满春藤秀，正是葡萄上格时。故人远道劝加餐，一饭真成讨论难。独有庾郎贫未惯，春蔬小摘尚盈盈。青李来禽日给藤，交亲囊寄岁相仍。宣南故事吾能说，略似花之寺里僧。卅年閒梦在京城，一颂桃花浪得名。肯惜斜阳裁短什，世间还是玉溪生。
寓居春晚花卉蔬果盛敷荣欣然有作八首·其一
作者：曾习经
朝代：清

梨花相倚海棠香，积李崇桃画夜光。漫诧岁赀营日富，一庭春物太昌昌。
寓居春晚花卉蔬果盛敷荣欣然有作八首·其七
作者：曾习经
朝代：清

青李来禽日给藤，交亲囊寄岁相仍。宣南故事吾能说，略似花之寺里僧。
寓居春晚花卉蔬果盛敷荣欣然有作八首·其三
作者：曾习经
朝代：清

年年修竹报平安，置闰犹馀四月寒。莫怪姗姗称倾国，来迟偏是牡丹栏。
寓居春晚花卉蔬果盛敷荣欣然有作八首·其二
作者：曾习经
朝代：清

筋力生成不告疲，黄昏新有同牙儿。藤轮备准藤花下，倏见蜘蛛结网丝。
寓居春晚花卉蔬果盛敷荣欣然有作八首·其五
作者：曾习经
朝代：清

面面纱窗白日迟，双双舞蝶淡黄衣。新阴欲满春藤秀，正是葡萄上格时。
寓居春晚花卉蔬果盛敷荣欣然有作八首·其八
作者：曾习经
朝代：清

卅年閒梦在京城，一颂桃花浪得名。肯惜斜阳裁短什，世间还是玉溪生。
寓居春晚花卉蔬果盛敷荣欣然有作八首·其六
作者：曾习经
朝代：清

故人远道劝加餐，一饭真成讨论难。独有庾郎贫未惯，春蔬小摘尚盈盈。
寓居春晚花卉蔬果盛敷荣欣然有作八首·其四
作者：曾习经
朝代：清

自觉今春寡出游，一轩栏槛尽淹留。谁言卉木无情物，幽草绿阴清昼阑。
寿祝云岑
作者：曾习经
朝代：清

六十平头尔许奇，谈空说有诳童儿。清光只是丰湖月，想见云门跛阿师。
寿节庵师
作者：曾习经
朝代：清

品目寒松天语忧，遂良须鬓照千秋。手栽陵树成新荫，想对薰弦散郁忧。绝世明姿韬未得，中朝儒效仅能收。七旬太保方承赐，同向耆阴社里游。
小身金天王像
作者：曾习经
朝代：清

至道塞天地，其小亦无外。峨峨金天王，乃可系裙带。梦中识眉宇，约略竖指内。被体万缨络，承以青霞盖。昔者吴道子，工写天蓬态。小身维摩像，绢素易损坏。幸托金刚力，常存栗粒界。稽首西方仙，四十九佛会。天龙与神鬼，围绕佛自在。帷王遍护卫，一一證无碍。尔来五千年，末法足感慨。法轮倘停转，众生究何赖。我有竺经国，护惜比金薤。久忧虫鼠耗，颇嫌尘土秽。得王为守藏，不觉额手拜。稍脩香火缘，愿王发光怪。戈剑发如神，在灵不在大。
小金佛
作者：曾习经
朝代：清

缕缕袈裟叶叶云，相宗衰眇仅能存。青鸾影下寻初地，金粟香中净六根。收拾华严归自性，总持尘刹故称尊。误疑宋玉工微咏，涓滴何曾报佛恩。
屏风
作者：曾习经
朝代：清

雾阁云窗杳去踪，月明中妇画堂空。清宵未必无惆怅，咫尺鹰须直万重。香烛有光秋正永，孤颦一掩思何穷。蜀山梦断金鹅冷，流恨熏衣晓夜风。
岁旱山楂实小推盘累累如樱桃
作者：曾习经
朝代：清

几时莲芡剥橐韬，梨栗新尝又一遭。谁与秋盘饤春实，山楂红小腻樱桃。
岁朝大学书初唐应制诗题后
作者：曾习经
朝代：清

心喜岁朝飞瑞雪，眼明发兴到乌丝。试将晚宋瘦金格，来写初唐应制诗。
崇效寺牡丹花开后作
作者：曾习经
朝代：清

怅卧春归十日阴，落花台殿更清深。被栏碧叶如相语，辞世青鸾不可寻。物外精蓝谁舍宅，乱馀恶竹又成林。迷阳却曲饶忧患，那得端居长道心。
平谷杂诗十八首
作者：曾习经
朝代：清

霜烛裁衣剪，见帘扑枣竿。比邻槽黍酒，留客饤蔬盘。宛宛家人意，凄凄故国欢。遥怜秋社燕，随处觅檀栾。南郭陂陀小，东阡黍稷垂。铜驼无近信，金雁有哀词。离乱仍相失，苍茫只自悲。蟪蛄吾与尔，还共故山期。秋气已如此，归期竟寂寥。国觞何处酹，乡泪暗中消。觅食艰梁稻，看人揠豆苗。荒山愁足茧，农圃坐相邀。露下星初晚，香消夜若何。小姑怜月姐，老妪拜风婆。瓜果唐年旧，餦餭汉制多。殊乡风土记，他日说经过。斗俊五陵侠，防秋三辅豪。明童珠络索，姹女紫丝绦。相许曾无吝，同仇肯念劳。幽闺亦清绝，临夜绣弓韬。秋色美无度，相携过石桥。水花明岸脚，霜叶下亭椒。幽览殊未已，佳人不可招。空庭还独步，何以慰迢遥。七十盘山寺，伽蓝半忘名。行宫摇落后，羁客去来情。玉辇埋荒草，金轮迫上清。乾隆朝士尽，空望月华明。搓手胡桃核，熏笼栗子花。居人閒织罽，官长冷排衙。荒集惟挑菜，山池见沤麻。此乡原可隐，叹息待移家。野鹿衔花去，苍茫望寝陵。边城秋牧马，猎户晚调鹰。药笼逢行估，黄差走驿承。年时秋露感，流涕话山僧。五亩公田秫，千条陌上桑。秋迟逢岁闰，酒熟始宵长。蜀黍霜匙滑，巴菰露叶香。天涯流浪处，閒坐得思量。理易发残箧，前贤忧患书。沉吟还自信，窃比意何如。卖卜辞桥市，称医惜隐居。自怜拙生计，秋雨采蘼芜。未倦穷途意，新凉正养疴。故家辞领海，残梦落交河。夜雨淋铃曲，秋风敕勒歌。杜陵原野老，流泪满江沱。旧垒旌旗尽，荒城太白高。鲁连迟蹈海，伍相故乘涛。覆辙伤钩党，中原半绎骚。蘋浮望南北，馀愿老蓬蒿。沟水正渐车，田盘绕屋庐。行人时饮马，邻叟偶叉鱼。榾柮看炉火，支离耽道书。偷生忘岁月，归梦亦踌躇。不迕秋风意，溪头岸角巾。似闻阿谷女，相讶武陵人。避地爱林壑，寻歌浃隐沦。向来江海梦，流落见天真。空谷幽人怨，山城戍卒呼。残兵抛断镞，过客卖明珠。晚市鱼虾贱，荒阡草树芜。灵风祠圣女，凄绝夜啼乌。乱势今无已，客行殊未央。长谣仍独酌，小枕当还乡。梨枣家家熟，星辰夜夜望。十年忧国意，拭泪到沧桑。楚泽哀时命，田园归去来。室庐无定处，风雨犹深怀。短策支颐久，单衣至骭裁。比邻逢李叟，还讯菊花开。
平谷杂诗十八首·其一
作者：曾习经
朝代：清

霜烛裁衣剪，见帘扑枣竿。比邻槽黍酒，留客饤蔬盘。宛宛家人意，凄凄故国欢。遥怜秋社燕，随处觅檀栾。
平谷杂诗十八首·其七
作者：曾习经
朝代：清

七十盘山寺，伽蓝半忘名。行宫摇落后，羁客去来情。玉辇埋荒草，金轮迫上清。乾隆朝士尽，空望月华明。
平谷杂诗十八首·其三
作者：曾习经
朝代：清

秋气已如此，归期竟寂寥。国觞何处酹，乡泪暗中消。觅食艰梁稻，看人揠豆苗。荒山愁足茧，农圃坐相邀。
平谷杂诗十八首·其九
作者：曾习经
朝代：清

野鹿衔花去，苍茫望寝陵。边城秋牧马，猎户晚调鹰。药笼逢行估，黄差走驿承。年时秋露感，流涕话山僧。
平谷杂诗十八首·其二
作者：曾习经
朝代：清

南郭陂陀小，东阡黍稷垂。铜驼无近信，金雁有哀词。离乱仍相失，苍茫只自悲。蟪蛄吾与尔，还共故山期。
平谷杂诗十八首·其五
作者：曾习经
朝代：清

斗俊五陵侠，防秋三辅豪。明童珠络索，姹女紫丝绦。相许曾无吝，同仇肯念劳。幽闺亦清绝，临夜绣弓韬。
平谷杂诗十八首·其八
作者：曾习经
朝代：清

搓手胡桃核，熏笼栗子花。居人閒织罽，官长冷排衙。荒集惟挑菜，山池见沤麻。此乡原可隐，叹息待移家。
平谷杂诗十八首·其六
作者：曾习经
朝代：清

秋色美无度，相携过石桥。水花明岸脚，霜叶下亭椒。幽览殊未已，佳人不可招。空庭还独步，何以慰迢遥。
平谷杂诗十八首·其十
作者：曾习经
朝代：清

五亩公田秫，千条陌上桑。秋迟逢岁闰，酒熟始宵长。蜀黍霜匙滑，巴菰露叶香。天涯流浪处，閒坐得思量。
平谷杂诗十八首·其十一
作者：曾习经
朝代：清

理易发残箧，前贤忧患书。沉吟还自信，窃比意何如。卖卜辞桥市，称医惜隐居。自怜拙生计，秋雨采蘼芜。
平谷杂诗十八首·其十七
作者：曾习经
朝代：清

乱势今无已，客行殊未央。长谣仍独酌，小枕当还乡。梨枣家家熟，星辰夜夜望。十年忧国意，拭泪到沧桑。
平谷杂诗十八首·其十三
作者：曾习经
朝代：清

旧垒旌旗尽，荒城太白高。鲁连迟蹈海，伍相故乘涛。覆辙伤钩党，中原半绎骚。蘋浮望南北，馀愿老蓬蒿。
平谷杂诗十八首·其十二
作者：曾习经
朝代：清

未倦穷途意，新凉正养疴。故家辞领海，残梦落交河。夜雨淋铃曲，秋风敕勒歌。杜陵原野老，流泪满江沱。
平谷杂诗十八首·其十五
作者：曾习经
朝代：清

不迕秋风意，溪头岸角巾。似闻阿谷女，相讶武陵人。避地爱林壑，寻歌浃隐沦。向来江海梦，流落见天真。
平谷杂诗十八首·其十八
作者：曾习经
朝代：清

楚泽哀时命，田园归去来。室庐无定处，风雨犹深怀。短策支颐久，单衣至骭裁。比邻逢李叟，还讯菊花开。
平谷杂诗十八首·其十六
作者：曾习经
朝代：清

空谷幽人怨，山城戍卒呼。残兵抛断镞，过客卖明珠。晚市鱼虾贱，荒阡草树芜。灵风祠圣女，凄绝夜啼乌。
平谷杂诗十八首·其十四
作者：曾习经
朝代：清

沟水正渐车，田盘绕屋庐。行人时饮马，邻叟偶叉鱼。榾柮看炉火，支离耽道书。偷生忘岁月，归梦亦踌躇。
平谷杂诗十八首·其四
作者：曾习经
朝代：清

露下星初晚，香消夜若何。小姑怜月姐，老妪拜风婆。瓜果唐年旧，餦餭汉制多。殊乡风土记，他日说经过。
平谷秋兴六首
作者：曾习经
朝代：清

苌楚阿娜枝自摇，荒山无树著凌霄。惊风尽日吹骡铎，积雨连旬覆燕巢。此地旧馀边塞月，归心遥望海东潮。江南信美哀吾土，虚为羁旅赋大招。画角呜咽闭禁城，不堪垂泪更分明。未成报国惭儒术，宛是还乡听鼓声。一月照人愁欲绝，百年多难若为情。未知忧患犹多少，羡尔厨头老步兵。零落栖迟不自由，山城风雨晚登楼。邻墙枣熟儿童喜，陌上桑姑少妇愁。月魄阴沉鱼脑减，星河迢递雁声遒。閒闺病起空搓手，三月朝簪不上头。风物殊乡见亦稀，残荷疏柳水深围。王官行李愁弹铗，阿谷闺人故浣衣。荒戍草深秋渐老，故侯瓜熟客忘归。侧身南望还零涕，晏岁从谁赋采薇。忧郁无聊暂息机，吾庐栗里是耶非。环溪村舍栽乌桕，落日牛羊下翠微。薄月依云天若梦，百虫啼雨叶低飞。上陵满目茫茫感，惆怅王孙何处归。雾阁云楼黯几层，炊粱梦起思腾腾。愁肠酒汤茶三碗，晞发风微月半棱。厌乱人方思故业，藏山书拟约良棚。一瓢随分谋栖息，凫鸟荒陂共夜灯。
平谷秋兴六首·其一
作者：曾习经
朝代：清

苌楚阿娜枝自摇，荒山无树著凌霄。惊风尽日吹骡铎，积雨连旬覆燕巢。此地旧馀边塞月，归心遥望海东潮。江南信美哀吾土，虚为羁旅赋大招。
平谷秋兴六首·其三
作者：曾习经
朝代：清

零落栖迟不自由，山城风雨晚登楼。邻墙枣熟儿童喜，陌上桑姑少妇愁。月魄阴沉鱼脑减，星河迢递雁声遒。閒闺病起空搓手，三月朝簪不上头。
平谷秋兴六首·其二
作者：曾习经
朝代：清

画角呜咽闭禁城，不堪垂泪更分明。未成报国惭儒术，宛是还乡听鼓声。一月照人愁欲绝，百年多难若为情。未知忧患犹多少，羡尔厨头老步兵。
平谷秋兴六首·其五
作者：曾习经
朝代：清

忧郁无聊暂息机，吾庐栗里是耶非。环溪村舍栽乌桕，落日牛羊下翠微。薄月依云天若梦，百虫啼雨叶低飞。上陵满目茫茫感，惆怅王孙何处归。
平谷秋兴六首·其六
作者：曾习经
朝代：清

雾阁云楼黯几层，炊粱梦起思腾腾。愁肠酒汤茶三碗，晞发风微月半棱。厌乱人方思故业，藏山书拟约良棚。一瓢随分谋栖息，凫鸟荒陂共夜灯。
平谷秋兴六首·其四
作者：曾习经
朝代：清

风物殊乡见亦稀，残荷疏柳水深围。王官行李愁弹铗，阿谷闺人故浣衣。荒戍草深秋渐老，故侯瓜熟客忘归。侧身南望还零涕，晏岁从谁赋采薇。
庐太孺人七秩徵诗
作者：曾习经
朝代：清

补篇戒养白华诗，岁岁中天婺影垂。乔家故木人共仰，陶门宾客我来迟。崇陔采舞欢无算，百福香奁事总宜。愿得龙头长泻酒，森庭兰玉一枝枝。
庚子年慨时
作者：曾习经
朝代：清

玉帐牙旗尽将才，潞河军散事堪哀。荒城晚雨呜胡角，遥野晨星落上台。井路牵衣宁惜别，重围卸剑正疑猜。传闻西幸龙鸾队，密遣延秋夜半来。
废陌
作者：曾习经
朝代：清

度陌临流意已凄，一年芳物不堪题。回塘水落鸳鸯冷，废井秋荒络纬啼。四角回文还向里，东南初日渐坐西。条桑百结罗敷怨，自捲绡衣爱整齐。
弹弓二首
作者：曾习经
朝代：清

春后园林日渐迟，轻装惬然五陵儿。似闻小玉黄衫客，最好行郎柘弹诗。嘶马故怜穿苑路，惊禽忽动亚墙枝。闷来欲语帘前鹊，那有情怀似旧时。语鹊飞鸦稍稍春，平林抛弹赌腰身。故教桃叶挑鸾绶，不惜金丸委麝尘。流水游龙徒一哄，秃襟小袖自相亲。长安儿媳今浮侈，头白潜夫感慨新。
弹弓二首·其一
作者：曾习经
朝代：清

春后园林日渐迟，轻装惬然五陵儿。似闻小玉黄衫客，最好行郎柘弹诗。嘶马故怜穿苑路，惊禽忽动亚墙枝。闷来欲语帘前鹊，那有情怀似旧时。
弹弓二首·其二
作者：曾习经
朝代：清

语鹊飞鸦稍稍春，平林抛弹赌腰身。故教桃叶挑鸾绶，不惜金丸委麝尘。流水游龙徒一哄，秃襟小袖自相亲。长安儿媳今浮侈，头白潜夫感慨新。
得丁晶斋书却寄二首
作者：曾习经
朝代：清

十日江行我尚思，浮生漂荡信何之。悬知后此沉吟夜，定忆当初苦语时。日日轻尘罥宝钗，掩关独梦信悠哉。才人不遇寻常事，只有樊南语可哀。
得丁晶斋书却寄二首·其一
作者：曾习经
朝代：清

十日江行我尚思，浮生漂荡信何之。悬知后此沉吟夜，定忆当初苦语时。
得丁晶斋书却寄二首·其二
作者：曾习经
朝代：清

日日轻尘罥宝钗，掩关独梦信悠哉。才人不遇寻常事，只有樊南语可哀。
恭送孝钦皇后梓宫奉安定东陵
作者：曾习经
朝代：清

风动高原簇羽旗，万山云气接霏微。悠悠辇路埋秋草，郁郁琳宫閟宝衣。扶日正瞻元祐治，晓星回望建章稀。十年树木饶松柏，耐向霜晨作翠围。
恭送德宗皇帝梓宫暂安梁格庄行宫
作者：曾习经
朝代：清

飘风发发日含光，羽卫迤逦辇路长。入谷川原仍浩荡，上陵芳树郁青苍。宫官走马随尘去，野老将雏拭涕望。三十四年仁爱在，麦苗经雨泣春阳。
感兴
作者：曾习经
朝代：清

梧叶霜黄蓼穗红，秋光都在荡摇中。枯蝉阅世馀残嘒，归燕将雏傍露丛。举国醉乡同失日，楞伽性海尽飘风。凡夫未有安禅法，对此茫茫百感同。
手巾
作者：曾习经
朝代：清

缝雾裁云总不如，领襟常是镇相于。钿车元夜相逢处，汤饼何郎试色初。隔岁遗香铅粉在，东风弹泪镜奁虚。鲛宫不管閒儿女，乞与先生读道书。
拟温飞卿杨柳枝六首
作者：曾习经
朝代：清

种得垂杨意亦消，临风尽日短长条。黄絁入道何年事，流恨仙人碧玉箫。并树绯桃花较迟，昏黄春月正相宜。桃根桃叶开风始，商略清歌到竹枝。旧栽百倍近南塘，攀折年深尔许长。寄与粉绵飞絮道，春寒犹著郁金堂。冶叶倡条那复论，寻常坊巷半朱门。灵和殿角东风哨，只有颦眉最感恩。
拟温飞卿杨柳枝六首·其一
作者：曾习经
朝代：清

种得垂杨意亦消，临风尽日短长条。黄絁入道何年事，流恨仙人碧玉箫。
拟温飞卿杨柳枝六首·其三
作者：曾习经
朝代：清

旧栽百倍近南塘，攀折年深尔许长。寄与粉绵飞絮道，春寒犹著郁金堂。
拟温飞卿杨柳枝六首·其二
作者：曾习经
朝代：清

并树绯桃花较迟，昏黄春月正相宜。桃根桃叶开风始，商略清歌到竹枝。
拟温飞卿杨柳枝六首·其五
作者：曾习经
朝代：清

金缕初干试解衣，断肠惟有晏家词。十年一觉承平梦，银烛西台赌柘枝。
拟温飞卿杨柳枝六首·其五
作者：曾习经
朝代：清

金缕初干试解衣，断肠惟有晏家词。十年一觉承平梦，银烛西台赌柘枝。生死如山不动尘，更何言句谢天亲。无端强附金荃集，付与寻枝摘叶人。
拟温飞卿杨柳枝六首·其六
作者：曾习经
朝代：清

生死如山不动尘，更何言句谢天亲。无端强附金荃集，付与寻枝摘叶人。
拟温飞卿杨柳枝六首·其四
作者：曾习经
朝代：清

冶叶倡条那复论，寻常坊巷半朱门。灵和殿角东风哨，只有颦眉最感恩。
挽张文襄师三首
作者：曾习经
朝代：清

国恤方淹岁，凋零及老成。艰难看世事，枯瘦见平生。东阁遂虚位，西州空复情。士夫同一恸，天地正商声。文字三千妙，声名五十年。迂谟终定命，忧乐过前贤。人物今衰眇，膏兰久灼煎。蔡公真委笃，短气获麟编。太息吾焉放，天乎不慭遗。他时曾侍坐，斯道要安之。直接研经室，应崇岭学祠。向来香一瓣，宁止为恩私。
挽张文襄师三首·其一
作者：曾习经
朝代：清

国恤方淹岁，凋零及老成。艰难看世事，枯瘦见平生。东阁遂虚位，西州空复情。士夫同一恸，天地正商声。
挽张文襄师三首·其三
作者：曾习经
朝代：清

太息吾焉放，天乎不慭遗。他时曾侍坐，斯道要安之。直接研经室，应崇岭学祠。向来香一瓣，宁止为恩私。
挽张文襄师三首·其二
作者：曾习经
朝代：清

文字三千妙，声名五十年。迂谟终定命，忧乐过前贤。人物今衰眇，膏兰久灼煎。蔡公真委笃，短气获麟编。
挽张百熙联
作者：曾习经
朝代：清
体裁：联

伏枕拜温纶，一瞑定知公不憾；驱车从沃酬，万方无奈事偏多。
挽梁文忠师三首
作者：曾习经
朝代：清

圣敬方跻日，还需启沃人。慭遗艰一老，可赎惮千身。精爽须眉在，忧危事迹陈。独弦先十载，敢复诧吟呻。十兆真陪葬，君臣祭祀同。青松苍柏树，断续鼓箫风。只有天难问，曾无日再中。堂堂今遽尔，莽莽此何穷。朱鸟伤焉食，曾携谢印来。俄闻经被赐，终见铁函开。读易深忧患，称诗愧无才。天泉声泪彻，未尽后山哀。
挽梁文忠师三首·其一
作者：曾习经
朝代：清

圣敬方跻日，还需启沃人。慭遗艰一老，可赎惮千身。精爽须眉在，忧危事迹陈。独弦先十载，敢复诧吟呻。
挽梁文忠师三首·其三
作者：曾习经
朝代：清

朱鸟伤焉食，曾携谢印来。俄闻经被赐，终见铁函开。读易深忧患，称诗愧无才。天泉声泪彻，未尽后山哀。
挽梁文忠师三首·其二
作者：曾习经
朝代：清

十兆真陪葬，君臣祭祀同。青松苍柏树，断续鼓箫风。只有天难问，曾无日再中。堂堂今遽尔，莽莽此何穷。
挽麦孺博
作者：曾习经
朝代：清

志士不得老，夭枉又斯人。直是肝肠断，休言文字亲。道穷徒反袂，泪短亦沾巾。海雨江风地，经过只怆神。
挽黄孝觉
作者：曾习经
朝代：清

潘麦悠悠江水东，从兰欲茂又秋风。正衾逆旅天胡酷，反袂辛园道始穷。此恨有灵哀柏实，何人揾泪与英雄。并时未或知君志，况向他年断简中。
携绮儿森儿畿辅先哲祠看海棠
作者：曾习经
朝代：清

北学堂前一树繁，入门先觉玩蜂喧。略空无隙分枝干，别有馀丛似子孙。并世与谁论甲子，持觞欲直进昆仑。文襄去久花今在，中有先朝雨露痕。
无题二首
作者：曾习经
朝代：清

鹦鹉帘栊翡翠衾，依依凉月漏初沉。秋情细擘春蚕茧，残粉慵销瘦蝶金。绿篆有痕兰炷薄，红纱摇影桂屏深。女床合是栖鸾鸟，容易春丛不可寻。停辛伫苦不辞难，尚有秾华补坠欢。夜月楼台风力软，秋星帘箔露华寒。故拈罗带摇环佩，自涴春衫近井阑。不种桃花种修竹，鸳雏时啄碧琅玕。
无题二首·其一
作者：曾习经
朝代：清

鹦鹉帘栊翡翠衾，依依凉月漏初沉。秋情细擘春蚕茧，残粉慵销瘦蝶金。绿篆有痕兰炷薄，红纱摇影桂屏深。女床合是栖鸾鸟，容易春丛不可寻。
无题二首·其二
作者：曾习经
朝代：清

停辛伫苦不辞难，尚有秾华补坠欢。夜月楼台风力软，秋星帘箔露华寒。故拈罗带摇环佩，自涴春衫近井阑。不种桃花种修竹，鸳雏时啄碧琅玕。
既乞罢移旧居仍与子贤对字子贤以诗见贻依韵奉酬
作者：曾习经
朝代：清

久忧北陇翻腾笑，悲谢南云枉寄钦。五亩柴桑容啸傲，三年裘氏旧呻吟。沧波久有横流叹，晏岁难为去国心。蹈海栖山差一间，春晖远道思方深。
昔梦四首
作者：曾习经
朝代：清

无憀还有恨，惜别复伤春。欲织红鸳锦，亲镂绿玉尘。扣云通一语，烧烛掩孤颦。虚负瑶华梦，年年芳意新。忧患浮生事，还来读道书。银灯消昔梦，华屋及春居。寂历旧情谢，萧条清夜沮。行郎空柘弹，归马欲踌躇。蝶粉轻难触，龙香瘦自持。他时曾病酒，安坐且调丝。子夜沉沉去，年芳故故迟。琼瑰化清泪，不惜为酬伊。白马从骊驹，垂垂倒玉鱼。后门花月散，初日凤凰雏。浊水清尘感，凄馨艳怨图。未愁芳物尽，待寄陆郎书。
昔梦四首·其一
作者：曾习经
朝代：清

无憀还有恨，惜别复伤春。欲织红鸳锦，亲镂绿玉尘。扣云通一语，烧烛掩孤颦。虚负瑶华梦，年年芳意新。
昔梦四首·其三
作者：曾习经
朝代：清

蝶粉轻难触，龙香瘦自持。他时曾病酒，安坐且调丝。子夜沉沉去，年芳故故迟。琼瑰化清泪，不惜为酬伊。
昔梦四首·其二
作者：曾习经
朝代：清

忧患浮生事，还来读道书。银灯消昔梦，华屋及春居。寂历旧情谢，萧条清夜沮。行郎空柘弹，归马欲踌躇。
昔梦四首·其四
作者：曾习经
朝代：清

白马从骊驹，垂垂倒玉鱼。后门花月散，初日凤凰雏。浊水清尘感，凄馨艳怨图。未愁芳物尽，待寄陆郎书。
春心 其一 六首
作者：曾习经
朝代：清
体裁：七言绝句

十日层楼九风雨，三年故国百思量。逢人只信春憔悴，不道闻欢觉小伤。
春心 其三 六首
作者：曾习经
朝代：清
体裁：七言绝句

别梦依稀过谢桥，心中风雨暗潇潇。自从拾得杨花片，不见章台见柳条。
春心 其二 六首
作者：曾习经
朝代：清
体裁：七言绝句

片片清霜叶叶云，梨花嫌冷絮嫌温。何人策马来相过，双燕归时尽掩门。
春心 其五 六首
作者：曾习经
朝代：清
体裁：七言绝句

不教王令迎桃叶，空见宫人送水云。自信飘零文字海，年年清泪照金尊。
春心 其六 六首
作者：曾习经
朝代：清
体裁：七言绝句

罗带春馀特地垂，南唐新恨恶禁持。可怜繁杏阴阴地，几日墙东不再窥。
春心 其四 六首
作者：曾习经
朝代：清
体裁：七言绝句

板阁微寒酒半消，露桃花底漏迢迢。凭谁说与春晓短，试向银屏坐寂寥。
春心·六首
作者：曾习经
朝代：清

十日层楼九风雨，三年故国百思量。逢人只信春憔悴，不道闻欢觉小伤。片片清霜叶叶云，梨花嫌冷絮嫌温。何人策马来相过，双燕归时尽掩门。别梦依稀过谢桥，心中风雨暗潇潇。自从拾得杨花片，不见章台见柳条。板阁微寒酒半消，露桃花底漏迢迢。凭谁说与春晓短，试向银屏坐寂寥。不教王令迎桃叶，空见宫人送水云。自信飘零文字海，年年清泪照金尊。罗带春馀特地垂，南唐新恨恶禁持。可怜繁杏阴阴地，几日墙东不再窥。
春晚犹寒偶赋
作者：曾习经
朝代：清

春物昌昌等例看，偶吟应不费心肝。他忧早自还天地，结念时犹在燠寒。一夜从谁徐讨论，千诗付与待褒弹。百年有尔张皇处，剩可凌晨理药栏。
晴窗
作者：曾习经
朝代：清

狂风只在外境界，暖日烘窗性每温。自与楞伽参八识，年来真觉意存存。
有感
作者：曾习经
朝代：清

故径蘼芜不可寻，小楼烟霭暮愔愔。东风几日飞幺凤，零落桐花一寸深。
杂咏·汉建昭铜鹰足灯
作者：曾习经
朝代：清

腻蜡铜盘又一时，铭词犹见建昭遗。谁知寂寞书窗下，曾与阳平照舞衣。
杂忆三首
作者：曾习经
朝代：清

新凉渐到郁金堂，轻影惭花梦恼香。忆得王孙最矜贵，自持银烛照明妆。夜明帘下数秋星，月地云阶又一层。忆得王孙祠中酒，玉纤亲手坐调冰。但无言语镇相看，自起更衣怯嫩寒。忆得王孙归较晚，笼花薄月夜阑珊。
杂忆三首·其一
作者：曾习经
朝代：清

新凉渐到郁金堂，轻影惭花梦恼香。忆得王孙最矜贵，自持银烛照明妆。
杂忆三首·其三
作者：曾习经
朝代：清

但无言语镇相看，自起更衣怯嫩寒。忆得王孙归较晚，笼花薄月夜阑珊。
杂忆三首·其二
作者：曾习经
朝代：清

夜明帘下数秋星，月地云阶又一层。忆得王孙祠中酒，玉纤亲手坐调冰。
李汉珍同年六十寿
作者：曾习经
朝代：清

商量晚岁先心许，邂逅秋光俱眼明。诗鬓久怜花县宰，词源近溯玉田生。独居深念殊萧瑟，少日同游今老成。忆否清佳堂下雪，耳边犹有读书声。
杨漕书堂书运京寓
作者：曾习经
朝代：清

失喜书船至，相违五岁除。拨尘防蠹毁，烧烛费工夫。把握欣吾旧，撑肠傥尔须。酸儒城拙计，那便置空虚。
板阁二首
作者：曾习经
朝代：清

板阁酒犹困，风屏灯欲摇。窥人有残月，流梦失春宵。桃叶迟淮水，杨花满谢桥。芳时幽怨极，梦巷响饧箫。漠漠弹花粉，喃喃坠燕泥。郁金香在袖，瑶玉冷妨肌。露井夭桃谢，风帘鹦鹉啼。断肠春不管，曾是雨凄凄。
板阁二首·其一
作者：曾习经
朝代：清

板阁酒犹困，风屏灯欲摇。窥人有残月，流梦失春宵。桃叶迟淮水，杨花满谢桥。芳时幽怨极，梦巷响饧箫。
板阁二首·其二
作者：曾习经
朝代：清

漠漠弹花粉，喃喃坠燕泥。郁金香在袖，瑶玉冷妨肌。露井夭桃谢，风帘鹦鹉啼。断肠春不管，曾是雨凄凄。
桂东原腊尽日自营口晓发盖州诗简栖瘿公均有和作因次韵寄东原兼呈简栖瘿公
作者：曾习经
朝代：清

钟沉百杵酒微醒，念尔冰天雪海行。绝塞牙旗明杀气，故家箫管狎春声。相看袖手真无赖，稍近弹棋便不平。自是中朝重边禁，当时枉却弃儒生。
梁次侯六十寿
作者：曾习经
朝代：清

十年吾共师田水，并世谁同饱蕨芽。哀郢湘累称揽揆，椎秦博浪不为家。亦知儒术今无效，颇信劳生未有涯。子复生孙孙复子，移山辛苦缓羲车。
梦回
作者：曾习经
朝代：清

坠露零烟半有无，梦回金井但啼乌。愿携冰雪亲姑射，密写云谣礼曼殊。废苑荒来馀橡栗，下山拾得只蘼芜。孤根自信今漂泊，未必秋兰怨女媭。
梳
作者：曾习经
朝代：清

下九初三月半奁，晚妆无力费春纤。泥人镜槛寻都遍，几日兰膏色渐淹。到处垂鬟怜委坠，时新覆额助端严。龙纹玉夹称名异，愿向閒情赋里添。
次韵汪子贤立春
作者：曾习经
朝代：清

冬冬腊鼓竟相催，急盼春阳一日回。异事蓂墀仍吐夹，故乡冰岸已飞梅。欲从鲁史论王正，愁与胡僧论劫灰。剩有斜川游约在，赋诗酣酒待归来。
水仙花
作者：曾习经
朝代：清

叶叶花花相对当，镜奁官烛照明妆。小名未便轻呼唤，付与琴弦一再行。
江孝通归里二首
作者：曾习经
朝代：清

忧愤终何补，倾危势已深。天心实仁爱，雪意况阴沉。不寐迟明发，临风寄远襟。孤根亦何赖，所得是知音。此日饮归客，前期送逐臣。眼看不得意，相顾各沾巾。莽莽春无主，凄凄去所亲。未应从屈贾，歌哭损天民。
江孝通归里二首·其一
作者：曾习经
朝代：清

忧愤终何补，倾危势已深。天心实仁爱，雪意况阴沉。不寐迟明发，临风寄远襟。孤根亦何赖，所得是知音。
江孝通归里二首·其二
作者：曾习经
朝代：清

此日饮归客，前期送逐臣。眼看不得意，相顾各沾巾。莽莽春无主，凄凄去所亲。未应从屈贾，歌哭损天民。
汪子贤宅菊花
作者：曾习经
朝代：清

平生汪子交情厚，十年同巷更稀有。日日天衢比马归，夜或纵谈月挂斗。心亲直置形骸外，岂有物色阻携手。近营别墅足丘壑，忆向春前乞桃柳。谁能助长烦智力，要令生气充户牖。先生固是羲皇人，侧身竟落乾隆后。年来万事足悲咤，暮唶朝唏如疾首。既念大弨挂空壁，聊复千金珍敝帚。眼看世事纷棋局，安论文章覆酱瓿。青天白日了无事，紫蟹黄花几重九。王尼居处沧海流，杜陵老屋秋风吼。且喜官斋得閒旷，扫除一室意不苟。浮花浪蕊雨淹尽，纷纷泥尘同一垢。最念东篱乾净地，醉倒且击秦人缶。手揽一枝聊自慰，后时独立差可久。结根失所古所叹，且从忧患养年寿。
法源寺看花
作者：曾习经
朝代：清

车马寻常去殷辚，春光报答果何曾。千年战伐空陈迹，满眼芳菲似中兴。忙里偷閒宁惜醉，花间著语故生矜。沉沉万念旋生灭，愧尔东廊扫地僧。
消寒诗有跋
作者：曾习经
朝代：清

惜哉其人美且才，断肠漱玉例堪哀。太平湖畔丁香树，轻薄为文莫浪猜。
清明日同社约访万柳堂遗址予到迟社散僧方掩楼扉独自登楼凝望春色苍然晚暮矣
作者：曾习经
朝代：清

旧栽杨柳半成薪，愧尔寻枝摘叶人。异代同时俱怅望，良辰佳约阻逡巡。固知万事欢难并，却恐孤游迹又陈。独立小楼无可语，偶从暝色得清新。
渠上新结湜亭
作者：曾习经
朝代：清

把茅盖顶事非常，禅寂童心两不伤。欲与莲花同坐夏，一亭新置水中央。
湖广司白杏花
作者：曾习经
朝代：清

乌帽欹斜晚放衙，亚墙风动玉交加。春阴十日无多雨，清绝曹司白杏花。
湖楼坐夏
作者：曾习经
朝代：清

乱后未曾盐酱缺，病馀方觉水云亲。坐收山翠临飞鸟，俯借湖光数过人。止酒心情还澹薄，爱閒踪迹只因循。杨漕乘有新畬地，一夏虚过是幸民。
湜亭六绝句
作者：曾习经
朝代：清

青铜磨镜舒荷叶，碧玉抽簪长嫩蒲。剩看黄莺梢过蝶，时有白鹭窥游鱼。河流转处片帆出，倏忽来过湜亭前。想见都官狂兴发，整巾直走沧海边。东风吹雨水亭阴，怜尔天涯独种参。书后欲题青李字，函封不发只沉吟。明渠浸玉绝氛埃，一日应须到百回。说似抔湖吾亦背，无人来对漫郎杯。荒荒广野四天低，碧浸红亭别一蹊。来与杨漕添掌故，八分亭匾手亲题。前俯长河后枕渠，天光云影总模糊。不闻澄澈与流浪，自在亭中读道书。
湜亭六绝句·其一
作者：曾习经
朝代：清

青铜磨镜舒荷叶，碧玉抽簪长嫩蒲。剩看黄莺梢过蝶，时有白鹭窥游鱼。
湜亭六绝句·其三
作者：曾习经
朝代：清

东风吹雨水亭阴，怜尔天涯独种参。书后欲题青李字，函封不发只沉吟。
湜亭六绝句·其二
作者：曾习经
朝代：清

河流转处片帆出，倏忽来过湜亭前。想见都官狂兴发，整巾直走沧海边。
湜亭六绝句·其五
作者：曾习经
朝代：清

荒荒广野四天低，碧浸红亭别一蹊。来与杨漕添掌故，八分亭匾手亲题。
湜亭六绝句·其六
作者：曾习经
朝代：清

前俯长河后枕渠，天光云影总模糊。不闻澄澈与流浪，自在亭中读道书。
湜亭六绝句·其四
作者：曾习经
朝代：清

明渠浸玉绝氛埃，一日应须到百回。说似抔湖吾亦背，无人来对漫郎杯。
潘若海约极乐寺看海棠阻风未预晚饭西安裱
作者：曾习经
朝代：清

千忧谋一嬉，强引终不近。兹游固何与，一失数日闷。荒荒国花堂，海棠称老本。潘侯有宿约，结束宁待劝。今年春重阴，游事颇迟钝。岂知稍晴霁，陡觉风力奋。崩腾挟万马，颠顿杂尘坌。积阴风易作，始信后山论。年光殊可怜，尺棰日取寸。黄尘三月尾，高卧类酒困。发歌剩五噫，著说比孤愤。人生妄意必，一笑有定分。眼看春尚在，未致愁茵溷。游乎可再来，且办西安饭。
点校倚松老人诗集
作者：曾习经
朝代：清

钞本倚松诗，讹脱如乱麻。多时存吾箧，每见辄惋嗟。雪窗有馀閒，奋笔事骚爬。稍披荆棘丛，寒条见嘉花。存神郁蓊间，叹息静无哗。谭谭江西派，宛宛见角牙。惜多知解词，金襕炫袈裟。开卷五七言，渊乎殊无涯。持比文字禅，一可当一年。
牵牛花
作者：曾习经
朝代：清

牵牛儿女花，轻茜他不知。朝曦初美妆，晨露微沾裾。迢迢灵匹期，盈盈盥漱馀。引蔓庭竹梢，乘风若淩虚。沉吟静女篇，怅望东邻姝。搔头珣期琪，耳后大秦珠。杂佩纷陆离，璎珞亲曼殊。嗟尔牵牛花，织女花则无。造化颠倒中，谁谓痴与俱。笑语天帝孙，诚堪持作夫。
玉芙新婚为赠
作者：曾习经
朝代：清

翡翠鸳鸯小小思，星河摇影露华滋。逢场忍俊今亲试，授简催妆只费词。最是挑鸾宜白袷，更教壁月照琼枝。春风桃李嫌粗俗，心许垂灯却扇时。
瑶华琵琶词
作者：曾习经
朝代：清

铜盘腻蜡红阑珊，屏风匼闸银交关。四更缺月未欲落，门外马嘶何处郎。问郎微行夜何昏，出帘逢迎欢相闻。轻衫薄袖欲成梦，星波回荡痴如云。促坐微寒亲手奉，香熏罗荐春无缝。擘石研丹不算情，一夜雏龙忆幺凤。屈戌铜钩鹦鹉啼，繁声暗恨须臾期。可怜月落郎又去，被酒出门闻马嘶。
瓠落剖两瓢一自携一挂杨漕田舍
作者：曾习经
朝代：清

一瓢常自携，不乞邻舍浆。拟接河源水，试进昆仑觞。
田居
作者：曾习经
朝代：清

渐缓愁年入渺漫，村居二月尚严寒。未应开口逢人喝，且试将心与汝安。迟日野阴残照在，新潮春涨断冰宽。荷锄已是馀生事，报答东风只肺肝。
田间杂诗十四首
作者：曾习经
朝代：清

屏挡浮名办一邱，得坻无意更乘流。天教小试锄犁手，欲看黄淤十里秋。蛙声阁阁水平畦，粳稻初秧绿渐齐。雨后斜阳红较好，小船摇曳过河西。夜起微茫月坠宵，青芦风动响萧萧。平生久惯江乡味，却又关心早夜潮。天生粉末夺徐熙，百草千花日美姿。第一撩人秋色现，潮痕半没水红枝。豆荚葫芦傍屋栽，一花五叶类安排。要知真种囊中有，不遣閒花历乱开。墙阴过雨艾蒿光，隙地初无车马妨。老去勤衣宁惜力，自锄瓦砾种黄桑。新凿方塘号镜渠，晚栽杨柳尚疏疏。一诗与结明年约，半种菱荷半种鱼。并舍荒芜足数廛，黄昏饭后每流连。此何添个书堂好，分贮湖楼种树编。夹岸稊杨水绕村，浣花今有灢西原。他时傥得逢萧八，乞觅桃栽五百根。掠波双燕故飞飞，何处雕梁忘却归。小立茅斋试招手，晚风蒲稗水深围。竖子寻源去不回，渴心日晚生尘埃。龙团苍壁那可得，聊饮溪流三两杯。落日回风逼发生，野田黄雀报初更。灯窗夜气侵危坐，还我当年旧短檠。故书百本镇相随，长夏村庄日倍迟。温罢《公羊》刚饼熟，家风还是秀才时。白发填词吴祭酒，天涯耕稼顾圭年。吾生顽薄诚知趣，回首风尘一惘然。
田间杂诗十四首·其一
作者：曾习经
朝代：清

屏挡浮名办一邱，得坻无意更乘流。天教小试锄犁手，欲看黄淤十里秋。
田间杂诗十四首·其七
作者：曾习经
朝代：清

新凿方塘号镜渠，晚栽杨柳尚疏疏。一诗与结明年约，半种菱荷半种鱼。
田间杂诗十四首·其三
作者：曾习经
朝代：清

夜起微茫月坠宵，青芦风动响萧萧。平生久惯江乡味，却又关心早夜潮。
田间杂诗十四首·其九
作者：曾习经
朝代：清

夹岸稊杨水绕村，浣花今有灢西原。他时傥得逢萧八，乞觅桃栽五百根。
田间杂诗十四首·其二
作者：曾习经
朝代：清

蛙声阁阁水平畦，粳稻初秧绿渐齐。雨后斜阳红较好，小船摇曳过河西。
田间杂诗十四首·其五
作者：曾习经
朝代：清

豆荚葫芦傍屋栽，一花五叶类安排。要知真种囊中有，不遣閒花历乱开。
田间杂诗十四首·其八
作者：曾习经
朝代：清

并舍荒芜足数廛，黄昏饭后每流连。此何添个书堂好，分贮湖楼种树编。
田间杂诗十四首·其六
作者：曾习经
朝代：清

墙阴过雨艾蒿光，隙地初无车马妨。老去勤衣宁惜力，自锄瓦砾种黄桑。
田间杂诗十四首·其十
作者：曾习经
朝代：清

掠波双燕故飞飞，何处雕梁忘却归。小立茅斋试招手，晚风蒲稗水深围。
田间杂诗十四首·其十一
作者：曾习经
朝代：清

竖子寻源去不回，渴心日晚生尘埃。龙团苍壁那可得，聊饮溪流三两杯。
田间杂诗十四首·其十三
作者：曾习经
朝代：清

故书百本镇相随，长夏村庄日倍迟。温罢《公羊》刚饼熟，家风还是秀才时。
田间杂诗十四首·其十二
作者：曾习经
朝代：清

落日回风逼发生，野田黄雀报初更。灯窗夜气侵危坐，还我当年旧短檠。
田间杂诗十四首·其十四
作者：曾习经
朝代：清

白发填词吴祭酒，天涯耕稼顾圭年。吾生顽薄诚知趣，回首风尘一惘然。
田间杂诗十四首·其四
作者：曾习经
朝代：清

天生粉末夺徐熙，百草千花日美姿。第一撩人秋色现，潮痕半没水红枝。
甲子正月十六夜月蚀
作者：曾习经
朝代：清

玉川愤慨宛陵平，治乱无缘共一声。怪事见多翻不怪，掩窗烧烛坐深更。
画菊花枫叶小幅送唐天如入湖南
作者：曾习经
朝代：清

学画衰年亦大难，宋元粉本半丛残。别情湛湛长江水，黄菊花开枫叶丹。
病起读党锢传
作者：曾习经
朝代：清

秋玉何妨折，明灯竟自煎。不才逢世难，将泪寄遥年。此意无人识，孤情不厌偏。惟怜新病后，残月曳虚弦。
病起趋田诗九首
作者：曾习经
朝代：清

旱草还伤水，秋风正起予。孙休艰遇岁，郑缓误攻儒。芜秽从删治，新诗拟建除。白茅柔结好，留与护鸡雏。晓月看曾惯，秋潮意略平。呼僮洗桐树，通留灌芜菁。点点金英小，飞飞粉翅轻。岁芳摇落尽，所得是凄清。蔬菜饶寒绿，瓜葫极老成。庾郎贫已惯，退谷晚还耕。云雨将秋瞑，星河不世情。百年看鬓影，一雁接边声。事贱偏多趣，除閒不算顽。烧塔临兔穴，折苇当鱼竿。转物升元阁，称书旧馆坛。将身供万劫，悄立待孤欢。宿雾弥平野，初阳散曲池。不殊南荡兴，待补辋川诗。得所知鱼乐，偷生慰尔私。偶然栖隐迹，还魁鹿门期。露草光犹泫，霜蒹气已苍。退潮明蟹窟，过雨理鱼防。黄落知秋晚，孤行惜志荒。故人今好在，旧学待商量。一病遂成懒，霜寒种麦迟。植援聊屈竹，煮豆信燃萁。著袜酬吾足，敦筇蹙客颐。逃名还自幸，无事草堂赀。久知耕也馁，谁信病非贫。去日殊可惜，临风始欠伸。因循成漫叟，栖泊分流人。斸得卷施草，持将寄所亲。北斗虚何用，牵牛蠢不灵。盎粮支闰岁，杯酒酹长星。结念自无始，沉吟极窃冥。披衣临象纬，并入铁函经。
病起趋田诗九首·其一
作者：曾习经
朝代：清

旱草还伤水，秋风正起予。孙休艰遇岁，郑缓误攻儒。芜秽从删治，新诗拟建除。白茅柔结好，留与护鸡雏。
病起趋田诗九首·其七
作者：曾习经
朝代：清

一病遂成懒，霜寒种麦迟。植援聊屈竹，煮豆信燃萁。著袜酬吾足，敦筇蹙客颐。逃名还自幸，无事草堂赀。
病起趋田诗九首·其三
作者：曾习经
朝代：清

蔬菜饶寒绿，瓜葫极老成。庾郎贫已惯，退谷晚还耕。云雨将秋瞑，星河不世情。百年看鬓影，一雁接边声。
病起趋田诗九首·其九
作者：曾习经
朝代：清

北斗虚何用，牵牛蠢不灵。盎粮支闰岁，杯酒酹长星。结念自无始，沉吟极窃冥。披衣临象纬，并入铁函经。
病起趋田诗九首·其二
作者：曾习经
朝代：清

晓月看曾惯，秋潮意略平。呼僮洗桐树，通留灌芜菁。点点金英小，飞飞粉翅轻。岁芳摇落尽，所得是凄清。
病起趋田诗九首·其五
作者：曾习经
朝代：清

宿雾弥平野，初阳散曲池。不殊南荡兴，待补辋川诗。得所知鱼乐，偷生慰尔私。偶然栖隐迹，还魁鹿门期。
病起趋田诗九首·其八
作者：曾习经
朝代：清

久知耕也馁，谁信病非贫。去日殊可惜，临风始欠伸。因循成漫叟，栖泊分流人。斸得卷施草，持将寄所亲。
病起趋田诗九首·其六
作者：曾习经
朝代：清

露草光犹泫，霜蒹气已苍。退潮明蟹窟，过雨理鱼防。黄落知秋晚，孤行惜志荒。故人今好在，旧学待商量。
病起趋田诗九首·其四
作者：曾习经
朝代：清

事贱偏多趣，除閒不算顽。烧塔临兔穴，折苇当鱼竿。转物升元阁，称书旧馆坛。将身供万劫，悄立待孤欢。
瘿公寓斋与艳秋同饭戏赠二首
作者：曾习经
朝代：清

万花敷地久成尘，露颖烟蕤的的新。末世文章工峭茜，要知薄媚足精神。敢望清歌佐酒尊，偶观哺馔亦承恩。从今到处逢人说，一饭真成费讨论。
瘿公寓斋与艳秋同饭戏赠二首·其一
作者：曾习经
朝代：清

万花敷地久成尘，露颖烟蕤的的新。末世文章工峭茜，要知薄媚足精神。
瘿公寓斋与艳秋同饭戏赠二首·其二
作者：曾习经
朝代：清

敢望清歌佐酒尊，偶观哺馔亦承恩。从今到处逢人说，一饭真成费讨论。
盆兰盛开自初花至花尽在兰花香中过一月惜无佳章发此馨逸
作者：曾习经
朝代：清

香草目以兰，南来携两盆。兰兰勤请客，客请亦殊殷。问客何为尔，中有忠爱痕。年来吾甚閒，种花事朝昏。左右高下花，惟花为独尊。去年茁三支，今岁花特繁。花花次第开，露白秋既分。所欣穷巷居，略无车马喧。坐我一月中，故故与温存。我诗无平淡，稍涉宛陵藩。报之实太啬，惭负徒云云。
盆松
作者：曾习经
朝代：清

结根寸土势扶疏，谡谡高风照座隅。乞与仲圭临尺幅，石桥南畔第三株。
盘山翠屏峰题壁
作者：曾习经
朝代：清

高卧田畴自昔闻，攀萝扪葛一相存。风霄已限樵苏路，只有苍髯似隐君。
秋兰始花端侄游山回致山泉两瓶对花瀹碧螺春茶
作者：曾习经
朝代：清

儿辈能添乐趣长，寻源特致谷帘汤。幽花始放逢佳茗，同领秋堂一味凉。
秋斋五首
作者：曾习经
朝代：清

一枕春愁似影烟，撩人秋色又今年。中庭已少閒花草，每到斜阳独惘然。小苑秋深草树荒，一年芳物费评量。墙阴尽日无人到，袅袅斜风吹海棠。摇落纷纷不自持，几回惆怅晚芳时。虚檐不见閒蜂蝶，细看秋虫牵网丝。新凉庭院少人行，灯火依稀不世情。一穗和烟媚幽独，花花草草可怜生。夜深簌簌坠梁尘，远寺残钟听未真。隙月斜明飞露脚，四更秋馆未眠人。
秋斋五首·其一
作者：曾习经
朝代：清

一枕春愁似影烟，撩人秋色又今年。中庭已少閒花草，每到斜阳独惘然。
秋斋五首·其三
作者：曾习经
朝代：清

摇落纷纷不自持，几回惆怅晚芳时。虚檐不见閒蜂蝶，细看秋虫牵网丝。
秋斋五首·其二
作者：曾习经
朝代：清

小苑秋深草树荒，一年芳物费评量。墙阴尽日无人到，袅袅斜风吹海棠。
秋斋五首·其五
作者：曾习经
朝代：清

夜深簌簌坠梁尘，远寺残钟听未真。隙月斜明飞露脚，四更秋馆未眠人。
秋斋五首·其四
作者：曾习经
朝代：清

新凉庭院少人行，灯火依稀不世情。一穗和烟媚幽独，花花草草可怜生。
穜兰二首
作者：曾习经
朝代：清

穜兰培兰根，根土气相接。但得春风生，怜取葳蕤叶。非夸手足烈，要自心灵温。閒阶好风日，来伺洗头盆。
穜兰二首·其一
作者：曾习经
朝代：清

穜兰培兰根，根土气相接。但得春风生，怜取葳蕤叶。
穜兰二首·其二
作者：曾习经
朝代：清

非夸手足烈，要自心灵温。閒阶好风日，来伺洗头盆。
端午泛舟溯河数里
作者：曾习经
朝代：清

杨花燕子争轻俊，五月村庄似晚春。过雨断云时作瞑，缘源尽日不逢人。劳生有暇天应直，佳节无聊酒觉醇。摇兀小舟忘远近，拨蒲归路月弦新。
简栖用沈二岁朝韵寄怀依韵奉酬一首
作者：曾习经
朝代：清

寻常蹋地能生忆，况是高楼一曲歌。哀乐十年殊孟浪，文章百辈枉江河。读书未恨吾生晚，揽镜方嗟去日多。不有故人慰慷慨，南山白石行当磨。
纳凉
作者：曾习经
朝代：清

萝架疏林漏月明，藤轮小凭纳宵清。瓜葫磊砢论庭实，箫管中和辨乐声。露地及忘炎暑在，秋河先见夜云轻。一身自了从人说，历劫逃虚不近名。
纸笔
作者：曾习经
朝代：清

河北胶东写玉台，缄珰常得手亲开。欲将暮雨潇潇意，寄与朝云叶叶裁。二月桃花轻著色，经年龙脑暗生煤。中庭蕙草饶清润，只是当时却费才。
绮儿画秋塘白鹭为题
作者：曾习经
朝代：清

风动青芦三两枝，寒塘秋鹭影沦漪。江乡此景寻常有，高柳黄尘特见奇。
腊梅诗
作者：曾习经
朝代：清

水晶欲刻鸳鸯翅，金粉私裁蛱蝶衣。记得小楼熏被夜，梦回宫烛照横枝。
腰带
作者：曾习经
朝代：清

八尺轻罗绣折枝，坠襟馀幅更教垂。相逢交甫明珠佩，惆怅东阳白袷衣。几日离愁看渐缓，一春幽恨只空持。谁家桃叶挑鸾绶，羡尔尊前处处宜。
自孥小舟过河与梁次侯閒话
作者：曾习经
朝代：清

迷时师渡我，悟时我自渡。投竿忽失笑，截断曹溪句。次侯吾故人，隔河斜对宇。耕作有偃息，还往无迎拒。沿河东西岸，汲汲事斥卤。耦耕诚何心，遗民略可数。往者无可说，来者难亿语。田家本色话，商略到瓜芋。未足尽悠久，亦颇极谐噱。閒晷未易得，炊烟淡容与。解维及潮流，平视月正吐。
自提汉残砖拓本
作者：曾习经
朝代：清

一角残转五凤嬉，纪元恰合汉宣时。贫儿骤诧收藏富，自拓殷勤寄所私。
自题梅花
作者：曾习经
朝代：清

花瓣钩完略点椒，孤根犹恐暗香飘。弯埼隔水深深见，只与幽人慰寂寥。
自题画竹
作者：曾习经
朝代：清

夹江篁竹万琅玕，自别棉湖见亦难。聊与羁人慰乡思，腻香春粉两三竿。
自题画荒洲萝月画扇
作者：曾习经
朝代：清

萝月洲前气已秋，晚潮瀄汨更乘流。人生难得萧閒境，著我扁舟画里游。